"Qarabağ" möhteşem qelebeni bele qazandı - Azadliq Xeber\n“Qarabağ” möhteşem qelebeni bele qazandı\n"Qarabağ" möhtəşəm qələbəni belə qazandı\n01:19 xeber – Avropa Liqasının “pley-off” mərhələsində “Qarabağ” klubu İsveçrənin “Yanq Boyz” klubunu qəbul edib. Tofiq Bəhramov adına Respublika stadionunda keçirilən görüşü litvalı FIFA referisi Gediminas Majeyka idarə edib.\nHəmçinin oxuyun: Qarabağ qrupa darmadağınla getdi – möhtəşəm qələbə (VİDEO)\n“Qarabağ” möhtəşəm qələbəni belə qazandı\n“Qarabağ”ın vitse-prezidenti Tahir Gözəl də Ağdam klubunun İsveçrənin “Young Boys” klubunu məğlub edərək Avropa Liqasının final mərhələsinə çıxmasına münasibət bildirib.\nKlubun yaxşı formalaşdığını bildirən T.Gözəl, hazırda heç bir transfer gözlənilmədiyini diqqətə çatdırıb. O, AFFA prezidenti Rövnəq Abdullayevin futbolçulara vəd etdiyi mükafatdan əlavə, klubun onlar üçün nəzərdə tutduğu standart mükafatın olduğunu qeyd edib.\n“Ürəyi “Qarabağ”la döyünən hər kəsi təbrik edirəm. “Young Boys” klubundan üç il əvvəlki məğlubiyyətin revanşını götürdük”, deyə Tahir Gözəl bildirib.\nPremyer Liqanın bürünc mükafatçısı “Qəbələ” Yunanıstanda “Panatinaikos”un qonağı olub. “Qəbələ” – “Panatinaikos” oyunu 2:2 hesabı ilə başa çatıb. Beləliklə, Azərbaycan futbol tarixində “Qəbələ” üçüncü klubdur ki, Avro Liqanın qrup mərhələsinə vəsiqə qazanır.


Sənübər Qocayeva\t 20 May 2022 16:30\nMüxtəlif amillərin təsiri altında qızılın qiyməti cüzi artıb.\nYAZTV birjalara istinadən xəbər verir ki, Nyu-Yorkun “Comex” birjasında qızılın iyun fyuçersləri 0,05%, yaxud 1,01 ABŞ dolları bahalaşaraq, 1 unsiyası 1 842,95 ABŞ dollarına satılıb. Gümüşün iyul fyuçerslərinin qiyməti isə 0,23% artaraq, 1 unsiyası 21,985 ABŞ dolları təşkil edib.\nİnvestorların bir sıra xarici amilləri qiymətləndirdiyi bir zamanda qızılın qiyməti sabit qalmaqdadır. Bir tərəfdən, Rusiyaya qarşı sanksiyalar, Çində koronavirusun yayılması və bir sıra ölkələrdə inflyasiyanın artması qızıla olan marağı dəstəkləyir.\nDigər tərəfdən, möhkəmlənməkdə olan ABŞ dolları qızılın qiyməti üzərində təzyiq yaradır.


Bakı Dövlət Universitetində “Beynəlxalq Jurnalistika Məktəbi” layihəsinə start verilib\nBakı Dövlət Universitetində Jurnalistika fakültəsinin “Beynəlxalq Jurnalistika Məktəbi” layihəsinin açılış mərasimi keçirilib.\nJurnalistika fakültəsində kurs işlərinin müdafiəsi keçirilib\nJurnalistika fakültəsində kurs işlərinin müdafiəsi keçirilib.\nQazaxıstanlı magistrantlar Jurnalistika fakültəsində elmi-tədqiqat təcrübəsində olublar\nQazaxıstanın L.H.Qumilyov adına Milli Avroasiya Universitetinin jurnalistika-politologiya fakültəsinin magistrantları 4-15 dekabr tarixlərində Jurnalistika fakültəsində elmi-tədqiqat təcrübəsində olublar.\nSən istedadsan-II yarışmasının final mərhələsi keçirilib\nBakı Dövlət Universitetində Tələbə Həmkarlar İttifaqı Komitəsinin (THİK) təşkilatçılığı ilə “Sən istedadsan-II" yarışmasının final mərhələsi keçirilib.\nƏməkdar jurnalist Xalid Niyazov Jurnalistika fakültəsində olub\nƏməkdar jurnalist, siyasi elmlər üzrə fəlsəfə doktoru, dosent Xalid Niyazovun BDU-nun Jurnalistika fakültəsinin tələbələri ilə görüşü təşkil edilib.\nJurnalistika fakültəsində “Gerilla və viral marketinq” mövzusunda açıq dərs keçirilib\nBDU-nun Jurnalistika fakültəsində Jurnalistikanın nəzəriyyəsi və təcrübəsi kafedrasının təşkilatçılığı ilə fakültənin üçüncü kurs, ingilis bölməsinin “KİV-də menecment və reklam” dərsində “Guerilla and Viral Marketing” (“Gerilla və viral marketinq”) mövzusunda açıq dərs keçirilib.\n“Beynəlxalq Jurnalistika Məktəbi”nə qəbul başladı\nBakı Dövlət Universiteti Jurnalistika fakültəsinin “Beynəlxalq Jurnalistika Məktəbi” layihəsinə start verilir.\nAzər Həsrət Jurnalistika fakültəsinin tələbələri ilə görüşüb\nƏməkdar jurnalist, Orta Asiya və Güney Qafqaz Söz Azadlığı Şəbəkəsinin (CASCFEN) sədri Azər Həsrət Bakı Dövlət Universiteti Jurnalistika fakültəsinin 4-cü kurs tələbələri ilə görüşüb.\nJurnalistika fakültəsində “Müştəri psixologiyası” adlı təlim keçirilib\nJurnalistika fakültəsində “Müştəri psixologiyası” adlı təlim keçirilib.\nMisirli jurnalistlər BDU-da\n“Gənc jurnalistlər” Klubu “Daşla danışan adam” filminin təqdimatında olub\n“Gənc jurnalistlər” Klubu “Daşla danışan adam” filminin təqdimatında olub.\nBeynəlxalq jurnalistika kafedrası müəllimlərinin dünya və yerli agentliklərlə bağlı proqramları çap edilib\nBeynəlxalq jurnalistika kafedrası müəllimlərinin dünya və yerli agentliklərlə bağlı proqramları çap edilib.\n“Tələbədən tələbəyə” təlimlərinə yenidən start verilib\nBu gün Bakı Dövlət Universitetinin Jurnalistika fakültəsində Jurnalistikanın nəzəriyyəsi və təcrübəsi kafedrasının dosenti Ayaz Musayevin “Dialoq” kitabının təqdimatı keçirilib.\n“Gənc jurnalistlər” Klubu Nailə İslamzadə ilə görüşüb\n“Gənc jurnalistlər” Klubunun üzvləri tanınmış teleaparıcı Nailə İslamzadə ilə görüşüblər.\n“Gənc Jurnalistlər” Klubunun üzvləri Şamaxıda regional konfransda iştirak ediblər\n“Gənc Jurnalistlər” Klubunun üzvləri Şamaxıda regional konfransda iştirak ediblər.\nBDU-da “525-ci qəzet”in yubileyi qeyd edildi.\n“Gənc Jurnalistlər” klubunun üzvləri “525-ci qəzet”in redaksiyasında olublar\nBDU-nun dosenti “Jurnalistika münaqişələr və böhranlar zamanı - beynəlxalq təcrübə mübadiləsi” adlı seminarda iştirak edib\nBDU-nun Jurnalistika fakültəsinin Beynəlxalq jurnalistika kafedrasının dosenti Təranə Mahmudova Almaniyanın Xarici İşlər Nazirliyinin dəstəyi ilə təşkil edilən “Jurnalistika münaqişələr və böhranlar zamanı - beynəlxalq təcrübə mübadiləsi” adlı seminarda iştirak edib.\nBDU-da Avropa Şurası Bakı ofisinin nümayəndə heyəti ilə görüş


Rusiya regionda sülhün və təhlükəsizliyin güclənməsinə xidmət edən bütün addımları dəstəkləyir - səfir\nSiyasət 17 Sentyabr 2009 15:29 (UTC+04:00)\nRusiya regionda sülhün və təhlükəsizliyin güclənməsinə xidmət edən bütün addımları dəstəkləyir. Bu barədə jurnalistlərə Rusiyanın Azərbaycandakı səfiri Vladimir Doroxin Moskvanın Ermənistan-Türkiyə siyasi məsələhətləşmələrinə dair münasibətinə şərh verərkən bildirib.\n"Moskva hesab edir ki, bu iki dövlətin işidir və onlar öz münasibətlərini müəyyənləşdirmək hüququna malikdirlər. Biz regionda sülh və stabilliyin möhkəmlənməsinə xidmət edən bütün addımları dəstəkləyirik və ümid edirik ki, bu yaxınlaşma regionda təhlükəsizliyin güclənməsinə səbəb olacaq", - Doroxin bildirib.\nTürkiyə və Ermənistan İsveçrənin vasitəçiliyi ilə keçirilən danışıqlarda "Diplomatik münasibətlərin qurulması üzrə Protokol" və "İkitərəfli münasibətlərin inkişafı barədə Protokol"un imzalanmasına dair "daxili siyasi məsləhətləşmələr"in başlanılması barədə razılıq əldə ediblər. Bu barədə Türkiyə XİN-dən məlumat verilib.\n"Siyasi məsləhətləşmələrin altı həftə ərzində tamamlanması planlaşdırılır, bunun ardınca isə iki protokol imzalanacaq və təsdiqlənməsi üçün hər iki ölkə parlamentinə təqdim ediləcək", - Türkiyənin Xarici İşlər Nazirliyinin məlumatda deyilir.


Hadisə 26 Noyabr 2021 16:09 (UTC+04:00)\nNizami Rayon Məhkəməsində bir mənzili bir neçə nəfərə satmaqda təqsirləndirilərək həbs edilən “İdeal-V” Məhdud Məsuliyyətli Cəmiyyətinin (MMC) direktoru Çingiz Məmmədov və cəmiyyətin təsisçisi və faktiki rəhbəri İsa Məmmədova daha bir hökm oxunub.\nTrend-in məlumatına görə, məhkəmə təqsirləndirilən şəxslərin hər biri barəsində 3 il azadlıqdan məhrumetmə cəzası təyin edib. Məhkəmənin hökmü ilə əvvəlki cəzaları ilə birləşdirilməklə İ.Məmmədov 12 il 6 ay, Ç.Məmmədov isə 12 il müddətinə azadlıqdan məhrumetmə cəzasına məhkum ediliblər.\nİttihama görə, “İdeal-V” Məhdud Məsuliyyətli Cəmiyyətinin (MMC) direktoru Çingiz Məmmədov cəmiyyətin təsisçisi və faktiki rəhbəri İsa Məmmədovla qabaqcadan əlbir olub, qulluq mövqeyindən istifadə edib rəsmi sənədlərə bilə-bilə yalan məlumatlar daxil etməklə çoxmərtəbəli yaşayış binasında mənzilləri təkrarən ayrı-ayrı şəxslərə satmaları barədə məlumat vermişdik.\n“İdeal-İ İnşaat” MTK 60 mənzili 90 nəfərə satıb. Məhkəmə istintaqı dövründə bəzi vətəndaşların zərəri ödənilib. Amma mənzil almaq adı ilə pul verən, sonra isə aldadılan şəxslər hələ də var.\nMəhkəmə vətəndaşların xeyrinə qərar çıxardıqdan sonra sabiq deputat, general Əliağa Hüseynovun ailə üzvləri vətəndaşlara verilən mənzillərlə bağlı iddia qaldırıb. Məlum olub ki, şirkət rəhbəri vətəndaşlara satdığı mənzillərin 12-sini təkrar olaraq general Əliağa Hüseynovun həyat yoldaşına satıb.


“Religious Tourism Destinations in Azerbaijan” adlı kitab işıq üzü görüb - Gezmeli Yerler, Gezilecek Yerler, Turizm xeberleri, Turlar, Tur\nEv aktual “Religious Tourism Destinations in Azerbaijan” adlı kitab işıq üzü görüb\nReligious Tourism Destinations in Azerbaijan\nDini Qurumlarla İş üzrə Dövlət Komitəsinin əməkdaşı Bəhruz Orucovun ingilis dilində “Religious Tourism Destinations in Azerbaijan” (Azərbaycanda dini turizm destinasiyaları) adlı kitabı nəşr olunub.\nKitabda qədim dövrlərdən indiyədək ölkəmizdə mövcud olan, Azərbaycanın mənəvi və mədəni irsinin gözəl incilərindən hesab edilən, müxtəlif dini konfessiyalara məxsus məbədlər haqda müfəssəl məlumatlar verilib. Kitabın ilk səhifələrində müsəlman Şərqində ilk parlamentli dövlət olmuş Azərbaycan Xalq Cümhuriyyətinin tarixindən danışılıb. Kitabın istifadə məqsədi və ölkədəki dini mənzərəyə qısa nəzər salınıb. Eramızın I əsrində, eləcə də yeni dövrdə inşa edilmiş, Azərbaycanın 8 bölgəsində yerləşən 51 dini ibadət ocağının ünvanları söz açılıb. Onların tarixi, memarlıq xüsusiyyətləri, eləcə də ölkəmizdə yaşayan dini və etnik qrupların adət-ənənələri və milli-dini dəyərləri barədə informasiya verilib. Ölkəmiz üçün əlamətdar sayılan hadisələr və məlumatların yer aldığı kitabda müqəddəs məkanların fotoşəkilləri də öz əksini tapıb.\nDini turizm barəsində ilk olan bu nəşr daxili və xarici auditoriyada müvafiq sahə ilə maraqlanan, din və turizm sahəsində çalışan, oxuyan, bələdçilik edən, müstəqil fəaliyyət göstərən şəxslərdən danışılıb. Habelə ölkəmizin dini turizm potensialını öyrənmək istəyən geniş oxucu kütləsi üçün nəzərdə tutulub. Kitabı, həmçinin ölkə daxilində dini tur və ziyarətlər zamanı faydalı məlumat kitabçası kimi də istifadə etmək mümkündür.\nQeyd edək ki, kitab Dini Qurumlarla İş üzrə Dövlət Komitəsinin tabeliyindəki Mənəvi Dəyərlərin Təbliği Fondunun maddi dəstəyi ilə çap olunub. Həmçinin Azərbaycan Xalq Cümhuriyyətinin 100 illiyinə həsr olunub.\nƏvvəlki məqaləNaftalan MDB-nin kurort şəhərləri sırasında ilk üçlükdə\nNövbəti məqalədəMöhtəşəm yeni il turu


Bakının nəqliyyat sistemi çökür – Çıxış yolu varmı? – Yenicag.Az\nAna Səhifə Cəmiyyət Bakının nəqliyyat sistemi çökür – Çıxış yolu varmı?\nBakının nəqliyyat sistemi çökür - Çıxış yolu varmı?\nYeni Çağ Media Qrupu – Sentyabr 30, 2021 - 18:44\nBakıda nəqliyyatın hərəkətini və gələcəyini düzgün tənzimləmək lazımdır. Bu gün aparılan xaotik tikinti bumu gələcəkdə metro şəbəkəsinin genişlənməsinə imkan verməyəcək, avtobuslar onsuz da azdır, tramvay və tralleybusu da yarada bilməyəcəyik. Nəticədə Bakı nəqliyyat sahəsində ən geridəqalmış şəhər olacaq.\nBu gün metronun strateji planı olmalıdır. Məsələn, nəzərdə tutulmalıdır ki, 3 ilə filan yerdə stansiya olacaq, 5 ilə filan yerdə. Ən azı 50 illik strategiyanı ortaya qoymaq lazımdır və həmin xətlərin üstündə hündür binaların tikintisinə imkan verilməməlidir. Yoxsa, metro yatır, tikinti bumu da davam edir. Sabah da çıxıb deyəcəklər ki, yeni xətt çəkə bilmirik, imkan yoxdur, hər yerdə binalar var…\nAvtobuslara ümid azdır. Bu gün dövlət sahibkarlara normal dəstək olmadığı üçün başda BakuBUS olmaqla bütün şirkətlər zərərlə işləyir. Nəticədə gələcəkdə sahibkarlar geri çəkiləcək, bütün iş dövlətin üzərində qalacaq və milyonlarla xərc ortaya çıxacaq. İndiki dövrdə bu da dövlətə əlavə yük olacaq.\nŞirkət ona görə zərərlə işləyir ki, yeni və müasir avtobuslar tələb olunur. Onun da ölkəyə gətirilməsi üçün rüsumlar bahadır, üstəlik, gedişhaqqı bugünkü reallıqları əks etdirmir.\nƏn əsas məsələ isə budur ki, Bakının nəqliyyat sistemi bir mərkəzdən qurulmalı və idarə edilməlidir. Yetər artıq, “mənəm-mənəmlik” dövrü bitsin. Yazıqdır bu camaat. Zülm çəkir insanlar. Kimlərsə cibini güdür, öz ambisiyalarını yürüdür. Amma vallah bu insanlara zülm edirsiz. Olmaz, gec-tez partlayacaq…/Avtosfer.az/


"Ölüm prospekti" ilə bağlı təkliflər var\nBu kimi hallarla paytaxtın bir çox küçələrində qarşılaşmaq olar\nBAKI, 9 noyabr — Sputnik. Sürət həddi saatda 90 kilometrlik olan prospektlə hərəkət edirsən. Qəfildən qarşına yolun tən ortasında dayanmış piyada çıxır. Qalırsan çıxılmaz vəziyyətdə, əyləci sıxsan, maşınını arxadan vuracaqlar. Hərəkətə davam etsən isə məcburən piyadanı vurmalı olacaqsan.\nTəəssüflər olsun ki, bu kimi xoşagəlməz hallarla paytaxtın bir çox küçələrində qarşılaşmaq olar. Xüsusən də Ziya Bünyadov prospektində. Bu ərazidə isə sürücülərlə yanaşı, piyadalar da haqlıdır. Çünki prospekt ticarət obyektlərinin ən çox olduğu ərazidir. Və bu obyektlərin işçiləri Koroğlu metrosundan çıxıb, yolu keçərək iş yerlərinə getməlidir. Amma necə? Nə yeraltı, nə də yerüstü keçidi, həmçinin piyada zolağı olmayan bu çoxzolaqlı yoldan keçməyə məcbur qalan piyada nə etməlidir?\nSputnik Azərbaycan xeyli sayda insanın narazılığına səbəb olan bu məsələni araşdırıb.\nZiya Bünyadov prospektində piyadaların keçdiyi ərazi\nNəqliyyat eksperti Elməddin Muradlı bildirib ki, Ziya Bünyadov prospektində saatda 90 kilometr sürət tətbiq etmək təhlükəlidir: "Biz bunu illər əvvəl demişik, əsaslandırmışıq da. Nobel və Ziya Bünyadov prospektlərində olan problemlər hələ də qalır və həllini tapmır. Bu prospektlərdə piyada keçidlərinin olmaması insanların həyatını təhlükə altına alır".\nEkspert qeyd edib ki, Azərbaycan qanunvericiliyinə görə, belə yollarda hər 700-800 metrdən bir piyada keçidi qoyulmalıdır: "Ziya Bünyadov prospekti istifadəyə veriləndə orada bütün problemlər həllini tapmalı idi. Bu prospekt qurulan zaman müvafiq qurumlar bilmirdi ki, ətrafda ticarət obyektləri, yaşayış məntəqələri, iaşə obyektləri var? Bu ərazi insanların çox olduğu yerdir. Amma hanı bu prospektin keçidləri? Axı "Yol hərəkəti haqqında" Qanunda göstərilir ki, keçidlər qoyulmalıdır. Amma bunu etmirlər. İnsanlar onların günahı üzündən həlak olurlar, sürücülər isə həbsxanaya düşürlər".\nE.Muradlı onu da vurğulayıb ki, belə halda zərərçəkən şəxslər aidiyyatı qurumları məhkəməyə verib, təzminat tələb etməlidirlər.\nZiya Bünyadov prospektində hərəkət sürəti saatda 90 kilometrdir\nMəsələ ilə bağlı Azərbaycan Avtomobil Yolları Dövlət Agentliyi (AAYDA) ilə əlaqə saxladıq. Qurumun mətbuat xidmətinin rəhbəri Anar Nəcəflinin sözlərinə görə, yolda hərəkətin təhlükəsizliyi və təşkili ilə bağlı hər hansı bir problem yaşanırsa, AAYDA icraçı qurum olaraq yolda yenidənqurma işləri apara bilər. Hər hansı bir yerdə piyada keçidinin tikilməsi ilə bağlı qərar olarsa, AAYDA bu işi icra edəcək.\n"Məsələn, bu, Dövlət Yol Polisi və Bakı Nəqliyyat Agentliyinin səlahiyyətində olan məsələdir. Yol hərəkəti təhlükəsizliyi komissiyasına göndərilən təkliflər dəyərləndirilir, bundan sonra bu təkliflərin reallaşdırılması üçün maliyyə vəsaiti ayrılır. Və Avtomobil Yolları Dövlət Agentliyi bu işləri görür. Hər hansı bir problem varsa, Bakı Nəqliyyat Agentliyinin və ya Dövlət Yol Polisi mütəxəssisləri əraziyə baxış keçirir və bundan sonra təkliflər hazırlanır" – AAYDA sözçüsü vurğulayıb.\nMəsələ ilə Bakı Nəqliyyat Agentliyinin (BNA) mətbuat xidmətinin rəhbəri Mais Ağayev isə bildirdi ki, BNA hərəkətin intensiv olduğu yollarda piyadaların yolun qarşı tərəfinə rahat, maneəsiz, ən əsası isə təhlükəsiz keçməsini təmin etmək məqsədi ilə 19 yerdə müxtəlif səviyyəli piyada keçidinin tikilməsi ilə bağlı təklif hazırlayıb: "Bu təkliflər artıq Nazirlər Kabinetinə göndərilib və müsbət dəyərləndirilib. 19 ünvan sırasında Ziya Bünyadov prospekti də var".\nZiya Bünyadov prospektində avtobus dayanacağı\nM.Ağayevin sözlərinə görə, digər piyada keçidləri Bilgəh yolunda, Qala yolu ilə hava limanı yolunun kəsişməsində, Heydər Əliyev prospektində, jurnalistlər binasının yaxınlığında, Şamaxinka adlanan yerdə və digər ərazilərdə tikiləcək.\nÜmid edirik ki, qəbul edilən təkliflərin reallaşması çox zaman almayacaq. Əks halda, bu ərazini hələ uzun illər "ölüm prospekti" adlandırmalı olacağıq.


Vilyam Hacıyev 6 milyon ziyanı ödəməyə hazırdır! - Pul haradandır? |\nAna Səhifə/Xəbərlər/Cəmiyyət/Vilyam Hacıyev 6 milyon ziyanı ödəməyə hazırdır! – Pul haradandır?\n“Qafqazinfo” xəbər verir ki, prosesdə V.Hacıyev sərbəst ifadə verib. O bildirib ki, mənimsəmə faktları ilə heç bir bağlılığı yoxdur. İcra Hakimiyyətlərinin rəhbərinin büdcədən ayrılan vəsaiti nəğdləşdirməsi mümkün deyildir: “Podratçı şirkətlər mənə pul verdiklərini deyirlər. Amma ortada sübut yoxdur. Mən də durum deyim ki, onlara filan qədər pul vermişəm. Məgər bu, sübutdur?! Niyə 8 il ərzində hüquq-mühafizə orqanlarına şikayət edilməyib?! Hörmətli məhkəmə, baxmayaraq ki, ittiham aktında göstərilən məbləğləri mən mənimsəməmişəm, amma mənimsəmə mənim dövrümdə olduğu üçün mən yaxın qohumlarımın vəsaiti hesabına dövlətə dəymiş ziyanın bərpası üçün 6 milyon manat ödəməyə hazıram. Sizdən lazımi cavab gözləyirəm”.\n“24 saat” “Vilyam Hacıyev 6 milyon ziyanı ödəməyə hazırdır! – Pul haradandır?” başlıqlı yazını “Pressklub”a istinadən dərc edib\nGözdən qaçırmayın: Tağıyevin heykəlinə zərər vuranlara həbs cəzası verildi


“Azersu” Tərtər rayonunda 17 mindən artıq abunəçinin su təchizatını yaxşılaşdırdı ABC.AZ\n“Azersu” Tərtər rayonunda 17 mindən artıq abunəçinin su təchizatını yaxşılaşdırdı\n18 dekabr, Fineko/abc.az. Azərbaycanın milli su operatoru “Azersu” ASC Tərtər rayonunda su təchizatı sisteminin yaxşılaşdırılması üzrə layihəni yekunlaşdırdı.\n“Azərsu” ASC-nin sədr müavini Seymur Seyidovun qeyd etdiyinə əsasən, layihə çərçivəsində rayonun 11 yaşayış məntəqəsində su təchizatı infrastrukturu yaradılıb.\n«Regionların sosial-iqtisadi inkişafı dövlət proqramı çərçivəsində 47 şəhər və rayon mərkəzində, həmçinin 300-dən çox kənddə içməli su layihələrinin icra olunur. 2016-cı ildə Tərtər şəhərində içməli su və kanalizasiya sistemləri yenidən qurulub”, - deyə S.Seyidov bildirdi.\nDövlət başçısının sərəncamı ilə, su təchizatının yaxşılaşdırılması üzrə layihələr, Tərtər rayonunun 11 kəndində həyata keçirilib. Layihə çərçivəsində ümumi uzunluğu 37,4 km olan su xətləri çəkilib və 92 ədəd bulaq quraşdırılıb.\nYeni su təchizatı layihələrindən Tərtər rayonunun 11 kəndinin 17 min 300 nəfər sakini faydalanıb.\nAçar sözlər: Azersu Tərtər\ne-mail: [email protected]c.az


21 Yanvar 2021 20:55\n"Intel Comet Lake" aparat platforması və "Windows 10 Pro" əməliyyat sistemindən istifadə edən "Dynabook Satellite Pro L50" biznes noutbuku təqdim olunub.\nMilli.Az ictnews.az-a istinadən bildirir ki, qurğuda 1,8 giqahers takt tezliyində işləməklə 4,9 giqahersədək artırılma imkanına malik dörd hesablama nüvəli (8 təlimat axını) "Core i7-10510U" prosessoru tətbiq edilib. Qrafik altsistemin tərkibinə "NVIDIA GeForce MX250" diskret sürətləndiricisi daxildir.\nNoutbuk "Full HD" formatlı (1920 × 1080 piksel) 15,6 düym diaqonallı ekranla təchiz olunub. "HDMI" interfeysi vasitəsilə görüntünü xarici monitora ötürmək mümkündür.\n"Dynabook Satellite Pro L50" 16 giqabaytlıq "DDR4" operativ yaddaşı və 512 giqabayt tutumlu "NVMe" bərkcisimli toplayıcısı ilə təchiz edilib. Həmçinin "Wi-Fi 5" və "Bluetooth 4.2" simsiz rabitə adapterləri, eləcə də kompüter şəbəkəsinə simli qoşulma üçün "Ethernet" kontrolleri mövcuddur.\nİnterfeyslər dəstinə üç "USB Type-A 3.2" portu, "USB Type-C 3.2" simmetrik çıxışı və 3,5 millimetrlik standart audioçıxış daxildir. Bundan əlavə, yeni qurğu "SD" oxuyucusu, 720 pikselli veb-kamera, stereofonik dinamiklər və 40 vatt-saat tutumlu akkumulyatora malikdir. Qabaritlər 361 × 244 × 19,9 millimetr, çəki 1,7 kiloqram təşkil edir.\n"Dynabook Satellite Pro L50" portativ kompüterinin başlanğıc qiyməti 900 dollara bərabərdir.


Tankçılarımız real döyüşə necə hazırdır? - Yeni görüntülər\n12:37 10 İyul 2019\nAzərbaycan Respublikasının ordu arsenalında yer alan Rusiya istehsalı olan T-72 tankı hazırkı dövrdə modernləşdirmə işləri aparılaraq müasir müdafiə və optik müşahidə, nişangah cihazları ilə təhciz edilib.\nHazırda, T-72 tankları 40-dan çox ölkədə öz xidmətini davam etdirir və bir çox müharibələrdə də aktiv şəkildə istifadə olunub. Bu tanklardan ilk dəfə olaraq döyüş meydanlarında 1982-ci il İsrail-Suriya müharibəsində istifadə edilib. Bu tankın ən xarakterik xüsusiyyətlərindən biri də budur ki, onlar hələ istehsal edildikləri ilk vaxtlardan etibarən öz “Qərbli rəqib”indən çəkilərinin az olması ilə seçiliblər.\nRəşad Atakişiyev: “Hazırda gördüyünüz tank T-72 M1 tankıdır. Ekipajı üç nəfərdən ibarətdir. Mexannik sürücü, tuşlayıcı sürücü və tank komandiri. 125 mm-lik yivsiz top var üzərində. Üç cür mərmisi var. Kumulyativ mərmi, qəlpəli fuqas mərmi və zirehdələn mərmi. Ayrıca mərmi çapı NATO standartı 120 mm olan “Rheinmetall” topundan da böyükdür, amma uzaq mənzilə atəş zamanı təsir gücü “Rheinmetall” yivsiz topundan daha zəifdir. Əsas silahının çapının daha böyük olması səbəbi ilə bu tank qərbli rəqiblərindən daha üstündür və istənilən qərbli rəqibini zərərsizləşdirib məhv edə bilər. Tankın əsas silahının maksimum təsir məsafəsi 9100 metrdir. Maksimum nişan alma mənzili 4000 metrdir. Üzərində iki ədəd pulemyot quraşdırılıb. Biri alçaqdan uçan hava hədəflərini məhv etmək üçün, digəri isə PKT pulemyotudur ki, bu da topla birləşdirilib və düşmən atəş nöqtələrini məhv etmək üçün nəzərdə tutulub. Tankların üzərindəki kvadrat hissələr aktiv mühafizə dəstləridir. Düşmən atəş vasitələrindən gələn mərmilər həmin aktiv mühafizə dəstinə dəyir və partlayış baş verir. Aprel döyüşlərində özünüz də gördünüz ki, bizim tanklar və tankçılar düşmənin atəş nöqtələrini necə məhv etdilər. Real döyüş şəraitində tanklar bir və ya iki atəşdən sonra öz yerlərini ehtiyyat səngərə dəyişməlidirlər. Bu zaman tankın TDA qurğusundan istifadə edərək, maskalanır və düşmənə görüntü vermədən rahatlıqla bir yerdən başqa yerə manevr və ya yer dəyişə bilir. Optik nişangahın vasitəsilə tank 1000 metr ilə 4000 metr arasında olan hədəfləri nişan ala bilir. Bu tank digər müasir tanklar kimi başqa növ mərmilərdən də istifadə etməyi bacarır”.\nBeləliklə tanklar saxlancdan çıxaraq təyin edilən döyüş rayonu istiqamətində cəmləşmə nöqtəsinə yola çıxır. Bu zaman tankları hava hücumundan qorumaq üçün müxtəlif döyüş vasitələrindən istifadə olunur. Tank komandiri şərti əməliyyat barədə danışır.\n“Hal-hazırda bir bölməyə qədər tank qüvvəsi döyüşə hazırolma vəziyyətinə gətirilərək daimi dislokasiya məntəqəsini tərk edib və atəş nöqtələrini tutub. Bizim tanklar tam döyüşə hazırdır. İstənilən anda döyüşə siqnalı verilərsə tanklar hədəfdə olan atəş nöqtələrini məhv edərək təyin edilən yüksəklik və ya məntəqəni qısa zaman ərzində tutmağa hazırdır”, - deyə tank bölməsinin komandiri vurğulayıb.\nTank gücünü dizel yanacağı ilə işləyən 786 at gücü olan mühərrikdən alır.1200 litr yanacaq tutumu var ki, bu da bir döyüş tapşırğı üçün yetərlidir. T-72-nin mühərriki T-34 tankında istifadə edilmiş mühərrikin təkmilləşdirilmiş formasıdır. 1 kilometrə 1.3 litr yanacaq sərf edir. T-72 ardıcıllığı T-90 ilə davam etməkdədir.\nAçar sözlər: #hərbi #təlim #video\nHərbi xidmətin nüfuzunun yüksəldilməsi üzrə tədbirlər planı imzalanıb


Rabitəçi yəhudi dərgisində Xocalı soyqırımı və Azərbaycanda qadınların ölkənin ictimai-siyasi həyatındakı rolundan yazdı – Akademik.az\nRabitəçi yəhudi dərgisində Xocalı soyqırımı və Azərbaycanda qadınların ölkənin ictimai-siyasi həyatındakı rolundan yazdı\nBakı Telefon Rabitəsi İstehsalat Birliyinin əməkdaşı, Xocalı soyqırımının şahidi Dürdanə Ağayevanın ölkəmizin Los-Ancelesdəki Baş Konsulluğunun dəstəyi ilə ABŞ-ın ən böyük yəhudi qəzetlərindən biri olan, 4.5 milyon oxucu auditoriyasına malik “Jewish Journal” qəzetində “Məktəbə qayıdış: açıq və geniş dünya ilə üz-üzə” adlı növbəti məqaləsi dərc olunub.\nBaş Konsulluğun təşəbbüsü ilə “Jewish Journal” qəzetində bloqu yaradılan Dürdanə Ağayeva cari ilin 26 iyul tarixində nəşr olunan “Daha yaxşı dünya üçün kollektiv yəhudi və müsəlman öhdəliyi” adlı ilk məqaləsində Ermənistanın Azərbaycana qarşı işğalçılıq və etnik təmizləmə siyasəti, Xocalı soyqırımı və Xocalıda başına gələn dəhşətli hadisələrdən bəhs edib. Xocalı soyqırımı zamanı əsir götürülərək bir çox işgəncələrə məruz qaldığını yazan müəllif, azad edildikdən sonra bu günə qədər uzunmüddətli müalicə yolu keçdiyini və onun müalicə xərclərinin Azərbaycan hökuməti tərəfindən qarşılandığını bildirir.\n29 avqust 2016-cı il tarixində dərc olunan növbəti məqaləsində isə müəllif ölkəmizdə qadınların rolu və onların ölkənin ictimai-siyasi həyatındakı fəaliyyəti haqda məlumat verir.\nAzərbaycanın multikulturalizm və tolerantlıq ənənələrindən bəhs edən D.Ağayeva bu gün dünyanın bir çox ölkələrində baş verən xoşagəlməz hadisələrin, terror aktlarının din ilə əlaqələndirilməsinin doğru olmadığını bildirərək, buna bariz sübut kimi vətənində müsəlman, yəhudi və xristianların bir ailədə, icmada yaşadıqlarını qeyd edir.\nQadın haqlarının Azərbaycanda qədim və şərəfli tarixə malik olduğunu söyləyən müəllif, Rusiya İmperiyasında ilk dünyəvi müsəlman qızlar məktəbinin məhz 1901-ci ildə Bakıda fəaliyyətə başladığını və Azərbaycanda qadınlara səsvermə hüququnun hələ 1919-cu ildə, ABŞ-da olduğundan da bir il öncə verildiyini qeyd edərək, bu gün ölkəsindəki elmlər namizədlərinin 50%-dən çoxunu qadınların təşkil etdiyini bildirir.\nMəqalədə Azərbaycanın birinci xanımı, UNESCO-nun xoşməramlı səfiri kimi Mehriban Əliyevanın gördüyü qlobal işlər haqda geniş məlumat verilir.\nYazıda ilk azərbaycanlı təyyarəçi qadın Leyla Məmmədova haqda məlumat verən müəllif onun Qafqaz , Cənubi Avropa və Yaxın Şərqdə ilk təyyarəçi qadın olduğunu diqqətə çatdırır.\nMüəllif, həmçinin Ali Məhkəmənin hakimi, yəhudi əsilli Tatyana Qoldman, Milli Məclisin üzvləri Qənirə Paşayeva və Sevinc Fətəliyeva haqda söhbət açır. D.Ağayeva, Milli Məclisin sədr müavini Bahar Muradova da daxil olmaqla 125 üzvündən 21-nin qadın olduğunu bildirərək, bu göstəricinin ABŞ Konqresi ilə müqayisə oluna biləcəyini vurğulayır.\nMəlumat üçün bildirək ki, ötən il Dürdanə Ağayeva Los-Ancelesə səfəri zamanı yerli dini icma nümayəndələri, xüsusən də yəhudi icması ilə bir sıra görüşlər keçirmiş, Xocalıda başına gələnlər haqda onlara məlumat vermişdir.\nİşğal olunmuş torpaqlarımızın coğrafi cəhətdən tədqiqi elmi əhəmiyyətə malikdir\nBill Geyts qabları niyə özü yumağı xoşlayır?


Sizin avropa Avropada sakit istirahət üçün yerlər\nŞəhər həyatının zaman-zaman çox yorucu olduğunu hamımız çox yaxşı bilirik. Tıxaclar, siqnal səsləri, gecikən avtobuslar, səs-küy və qarışıqlıq bizi özümüzdən çıxarır. Bu zaman fikirlərimiz elə uzaq yerlərə səyahət edir ki, orada yalnız quşların cəh-cəhi eşidilir və küləkdə şam ağaclarının budaqları həzin-həzin yellənir.\nSizi Avropada sakit istirahət üçün ən yaxşı yerlərlə tanış etmək istəyirik:\nCardini-Naksos Siciliyanın şərq sahilində yerləşən kiçik kurortdur. Arxeoloqlar və tarixçilərin fikrincə, İtaliyadakı ilk yunan koloniyaları burada meydana gəlib və qazıntıların aparıldığı bir çox yerlər bu yerlərin qədim tarixinə şahidlik edir. Bu şəhərdən İtaliyanın ən böyük aktiv vulkanı olan Etna dağının ecazkar mənzərəsini görmək mümkündür.\nKefaliniya adasında möhtəşəm çimərliklər yerləşir. Bununla yanaşı ada bütün yolu boyu qədim istehkamlardan tutmuş yeraltı katakombalar və mağaralara qədər möhtəşəm tarixi abidələrlə zəngindir. Adada yerləşən Mirtos çimərliyində nadir hallarda insan sıxlığı müşahidə oluna bilər. Bu isə o deməkdir ki, xüsusilə maydan iyunun ortalarına qədər olan dövrdə buraya gəlsəniz, sakitlik və dinclikdən zövq ala bilərsiniz.\nİstər inanın, istər inanmayın, Sürix Avropada ən sakit şəhərlərdən və səs-küylü insanların ən az rast gəlindiyi yerlərdən biri hesab olunur. Burada gecə həyatı və alış-veriş mərkəzləri nə qədər çox olsa da, şəhər xaosdan tamamilə uzaqdır.\nDanimarkada Farer adaları\nMülayim iqlimi və unikal coğrafi mövqeyi sayəsində Farer adaları dünyada havanın təmizliyinə görə birinci yerdədir. Ətrafdan təcrid olunmuş bu möhtəşəm məkanın ayrı-ayrı adalarda yaşayan 50.000 sakini var.\nTossa-de-Mar qədim dövrlərin ruhunu qoruyub saxlayan orta əsr memarlıq nümunələri ilə zəngindir. Bunların arasında ən məşhuru möhtəşəm daş divarları ilə qədim şəhəri əhatələyən Tossa-de-Mar qalasıdır.\nUzun məsafələrə yürüşə çıxaraq aktiv istirahət etmək, yaxud sadəcə gölün ətrafında gəzərək dincəlmək istəyirsinizsə, Bledə baş çəkmək yaxşı ideyadır.\nPortuqaliyada Azor adaları\nAvropanın Havayına baş çəkmək istəyirsinizsə, Azor arxipelaqı sizin arzunuzu gerçəkləşdirəcək. Buradakı doqquz vulkan adasında krater gölləri, şəlalələr və balıqçılıq kəndləri yerləşir. Bu adalar maraqlı gəzinti marşrutları və balina və delfini seyr etmək imkanları ilə məşhurdur.\nSlayqo İrlandiyanın şimal-qərbində Dublindən cəmi üç saatlıq məsafədə yerləşən kiçik liman şəhəridir. Bu şəhər Neolit dövrünə aid qəbiristanlıqlar və İrlandiyanın ən fərqli dağı - Buz dövrü buzlaqlarının minilliklər əvvəllər yüskəklikdən hərəkət edərək özünə yol açması nəticəsində formalaşan Ben-Balben ilə məşhurdur.


Oxu.az - “Test&Training” Mərkəzində “Porsche Günü” keçirilib - FOTO/VİDEO\n“Test&Training” Mərkəzində “Porsche Günü” keçirilib - FOTO/VİDEO\n30 iyun tarixində “Test&Training” Mərkəzində “Porsche Günü” keçirilib.\n“Porsche Azərbaycan” tərəfindən təşkil edilən tədbir zamanı “Porsche” sahibləri avtomobillərini müxtəlif şəraitlərdə sınaqdan keçirə, öz bacarıqlarını nümayiş etdirə biliblər.\nTədbirlə bağlı “Porsche Azərbaycan”ın marketinq mütəxəssisi Amal Əlili daha ətraflı məlumat verib:\n“Porsche Günü” kimi tədbirlər “Porsche” brendinin strategiyasına uyğun olaraq dünya üzrə müxtəlif ölkələrdə təşkil olunur. Əsas məqsəd “Porsche” sahiblərinin qeyri-formal şəraitdə görüşüb ünsiyyət qurması, yeni modellərlə tanış olması, özlərini və avtomobillərini sınaqdan keçirməsi və sadəcə gününü şən və əyləncəli keçirməsidir. Dəvət olunanların bir çoxu bu tədbirə dostları və ya ailə üzvləri ilə qatılır.\nBu il biz də öz ənənəvi “Porsche” sahiblərinin görüşünü bu formatda keçirmək qərarına gəldik. “Test&Training” Mərkəzi bir günlük “Porsche” mərkəzinə çevrildi. Qonaqlar burada sərgilənən avtomobillərlə tanış ola, onları sürüb test edə bilərdilər. İstirahət ərazisində quraşdırılmış 360 dərəcəli görüntüyə malik avtomobil simulyator oyunları həm böyükləri, həm də uşaqları cəlb edirdi.\nƏsas diqqət isə, əlbəttə ki, trekə yönəlib. Burada “Porsche” sürücülərini sürət hissi, sürüşkən dairədə hərəkət, dost köməyi, dinamik plitə və paralel parklama adlandırılan 5 mərhələdən ibarət sınaqlar gözləyirdi. İlk baxışdan sadə görünən müsabiqə şərtləri iştirakçılardan bacarıq və dəqiqlik tələb edirdi. Müsabiqələr başa çatdıqdan sonra isə “Porsche” sahibləri öz məharətlərini xüsusi tərtib edilmiş trasda nümayiş etdilər.\nMəqsəd - trası mümkün qədər tez keçmək idi. “Porsche Günü” mükafatlandırma mərasimi ilə sona yetdi. Demək olar ki, hədiyyəsiz qalan olmadı. Bu tədbirin hər il keçirilməsini nəzərdə tuturuq”.\nQazaxıstanda “Betmobil” fantastik qiymətə satışa çıxarılıb – FOTO\nPolşada 34 illik “Zaporojes” satılır – FOTO


Nazirlər Kabineti 2021-ci il üçün prioritetləri müəyyənləşdirdi — FOTO - Azinforum.az İnformasiya Portalı\nAna səhifə / İqtisadiyyat / Nazirlər Kabineti 2021-ci il üçün prioritetləri müəyyənləşdirdi — FOTO\n– Dövlət satınalmalarının şəffaflığı və effektivliyi təmin edilməlidir. Şişirdilmiş qiymətlərlə satınalmaların qarşısı qətiyyətlə alınmalıdır. Tenderlərin keçirilməsinə xüsusi önəm verilməlidir;\n– Post-pandemiya dövrünə ciddi hazırlıq işləri görülməli, orta və uzunmüddətli hədəflərimizi bir daha dəqiqləşdirməliyik. Artıq bununla bağlı Prezident İlham Əliyev tərəfindən Nazirlər Kabinetinə müvafiq tapşırıqlar verilib.\nÖncəki Təbriz Musayev: “Beynəlxalq qurumların bunu illərdir görməzdən gəlməsi ortadadır”\nNövbəti İlham Əliyev barədə institut yoldaşlarının və tələbələrinin xatirələri – Fotolar\nDəyərli Kənd Təsərrüfatı Nazirliyi, Azərbaycan ictimaiyyətinə izah edə bilərsinizmi ki, İSO 14001:2015 Ekoloji Menecment Sisteminin …


Leypsiqdə Beynəlxalq Nəqliyyat Forumu keçirilir — Axtarırıq.Biz\nLeypsiqdə Beynəlxalq Nəqliyyat Forumu keçirilir\nLeypsiqdə Beynəlxalq Nəqliyyat Forumu keçirilir Azərbaycanı tədbirdə nəqliyyat naziri Ziya Məmmədov təmsil edir.18-20 may tarixlərində Almaniyanın Leypsiq şəhərində İqtisadi Əməkdaşlıq və İnkişaf Təşkilatına üzv ölkələrin nəqliyyat nazirlərinin iştirakı ilə Beynəlxalq Nəqliyyat Forumu keçirilir.\nOxu.Az xəbər verir ki, İƏİT-in Beynəlxalq Nəqliyyat Forumu (International Transport Forum - ITF) 57 üzvə malik hökumətlərarası təşkilatdır.\nTəşkilat qlobal səviyyədə nəqliyyat siyasətini formalaşdırmaq və iqtisadi artıma dəstək, ətraf mühitin mühafizəsi, sosial inteqrasiya və insanın həyatı və rifahının qorunması məqsədilə fəaliyyət göstərən strateji beyin mərkəzi qismində çıxış edir.\nITF öz missiyasını həyata keçirmək üçün müxtəlif statistik məlumatları toplayır, birgə tədqiqat proqramları keçirir və nazirlər, sənaye, vətəndaş cəmiyyəti və elmi dairələrin aparıcı nümayəndələrinin iştirakı ilə illik samit təşkil edir.\n2016-cı ildə Leypsiqdə keçirilən sammitin mövzusu “Yaşıl və sosial nəqliyyat”dır. Sammitə Danimarka tərəfi sədrlik edəcək.\nSammitdə ITF-ə üzv 57 ölkənin və o cümlədən, ABŞ, Braziliya, Meksika və dünyanın bütün digər ölkələrinin nəqliyyat nazirləri, həmçinin biznes, elmi dairələr və beynəlxalq hökumət və qeyri-hökumət təşkilatlarının nümayəndələri iştirak edirlər.\nTədbirdə Azərbaycanı ölkənin nəqliyyat naziri Ziya Məmmədov təmsil edir.\nQeyd edək ki, Azərbaycan Ümummilli lider Heydər Əliyevin şəxsi təşəbbüsü ilə Avropa Nəqliyyat Nazirləri Konfransı haqqında Protokola qoşulub.\nHəmin təşəbbüs Heydər Əliyevin imzaladığı 1998-ci il 27 noyabr tarixli 545-İQ nömrəli Qanunla qüvvəyə minib.\nQeyd edək ki, 57 ölkə Beynəlxalq Nəqliyyat forumunun üzvüdür.\n19.05.2016 145 News ←Dostlarınla paylaş


Əllər üçün vannalar » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 4-08-2014, 17:00\nŞərhlər: Baxılıb: 2012\nSəs ver: — Bərabər miqdarda olmaqla çobanyastığı, dazıotu, adaçayı, kalendula, bağayarpağı otlarını qarışdırın. Bu qarışıqdan 4-5 xörək qaşığı götürüb üzərinə 0,5 litr qaynar su əlavə edin, 10-15 dəqiqə vam odda saxlayın. Əllərinizi ilıq şəkildə olan bu dəmləmənin içərisində 10 dəqiqə saxlayın və bundan dərhal sonra (hələ ki, nəm olan dəriyə) əl üçün yağlı qidalandırıcı krem sürtün.\n— Əllərin həddən artıq tərləməsi zamanı palıd qabığından hazırlanan dəmləmə yaxşı kömək edir. 3 xörək qaşığı palıd qabığının üzərinə 1 litr qaynar su əlavə edib 15 dəqiqə vam odda qaynadırlar, sonra süzürlər. İlıq halda olan dəmləmədə əlləri 10 dəqiqə saxlayır, sonra yaxşıca qurudurlar. Əllərin tərləməsinin qarşısını almaq üçün boymadərən və adaçayı dəmləmələri də məsləhət görülür (hər otdan 1 xörək qaşığı + 1/2 litr qaynar su). loading... NoName\nƏllər üçün maska - resept


Ötən il İranla tarixi nüvə razılığının əldə olunmasından sonra ölkədə ilk dəfə parlament seçkiləri keçirilir. Bu razılıq İranın nüvə fəaliyyətlərini məhdudlaşdırması qarşılığında Tehranın üzərindən bəzi sanksiyaları aradan qaldırıb.\nMühafizəkarların üstünlük təşkil etdiyi 290 nəfərlik parlamenti və 88 nəfərlik Ekspertlər Assambleyasını müəyyən etmək üçün 55 milyon iranlı seçici kimi qeydiyyatdan keçib. Assambleya İranın xarici siyasətindən son sözü deyən Ali Ruhani Lideri Ayətulla Əli Xameneyinin işinə nəzarət edir.\nİranlıların səsvermədə iştirakına vaxmayaraq prezident Həsən Ruhaninin apardığı siyasi kursa dəstəyin səviyyəsindən seçkilərin nəticələri təxmin etmək mümkündür. Nüvə razılığını administrasiyasının başlıca məqsədi edən cənab Ruhaninin gələn il yenidən prezident seçiləcəyi ehtimal olunur.\nƏn islahatçı namizədlərin seçkilərdə iştirakına isə seçkilərə nəzarət komitəsi qadağa qoyub.


Kafkanın öpdüyü azərbaycanlı qız\n13:35 05 May 2016 291 dəfə oxunub\nBizim saqqalı, saçı uzun, keşişlərə oxşayan kitab satan Qurban danışıb bu əhvalatı mənə. Qurbanı yəqin çoxunuz tanıyırsınız? Tanımayanlara deyək: Qurban gah görürsən əlində kitab kafelərə girib kitab satır, gah da əlində mikrofon o küçə sənin, bu küçə mənim düşüb pranklar çəkir.\nQurbanın enerjisi məni həmişə heyrətə gətirib. Bu adam heç yorulmurmu, İlahi? Onun girdiyi istənilən məkanın ovqatı dəyişəcək. Buna tam əminəm. Bir yerdə səhərə qədər içib, sonra onun kitab dükanında kitabların üstündə yatmışdıq. Oyananda gördüm ki, Qurban əlində noutbuk İran mahnısına qulaq asır.\n- Ağa, dur gedək şəhərə gəzək.\nGecə səhərə qədər iç, hələ günün işığı təzəcə şəhərə düşüb, Qurban da deyir, gəzək.\nAdamları çox istəyir Qurban. İstəyir ki, hamı onun kimi olsun: azad, rahat. Buna görə ondan küsənlər olur. Deyirlər ki, çox bezdirir adamı. Məsələn, bir dəfə metroya minəndə Qurban qışqırıb ki, niyə belə kədərlisiniz, bir az gülün, nolub dünya dağılmayıb ki. Adamlar da onu dəli zənn ediblər, sözsüz. Ancaq Qurban bundan inciyən deyil, təbii.\nNəsə, Qurbandan danışsaq çox uzun çəkəcək. Gələk onun danışdığı əhvalata.\nDeməli, Qurban yenə əlində bir torba kitab girib kafelərin birinə. Üç-dörd gəncin oturduğu masadan onu səsləyiblər.\n- Buyurun, bacı. – Gülməyin, Qurban qızların hamısına belə deyir.\n- Mənə Kafkanın kitabı lazımdı.\nQurban torbasını axtaranda məlum olub ki, Kafkanın kitabı yoxdur. Amma müştərini də əldən buraxmaq olmaz.\n- Bacı, Kafkanın əsl adını bilirsiniz?\n- Frans? – qız bir az içkiliymiş, bunu deyəndə dəxilsiz yerə gülüb.\n- Yox, bacı, Şopenhauer. El arasında Kafka deyirlər ona. – Qurban yenə həmişəki zarafatını işə salıb. Həm də kitabı satmaq lazımdır axı.\n- Heç eşitməmişəm. – qızın sual dolu baxışları Qurbanı sevindirib.\n- Bacı, onun əsərləri Kafka adında idi. Amma əsl adı Şopenhauerdi. Bu kitaba baxın, əladı. Götürün, 5 manat verin, bəsdi.\nQız fikirləşib, fikirləşib, barmağı çənəsində, qarşısında pivə... Birdən ayağa durub:\n- Mən Kafkanı yuxuda görmüşəm.\nQurban deyir ki, bunu deyəndə kafedəki səs-küy xırp kəsildi, ofisiant əlində podnos keçəndə donub qalıb, yan-yörəsindəki dostları şaşqınlıqla ona baxıblar.\nQarşı masalardan bu vaxt suallar gəlib:\n- Siz Kafkanı görmüsünüz?\n- Kafka ölməyib ki?\nQız içkinin təsirindən yerində bir balaca yırğalana-yırğalana danışmağa başlayıb:\n- Mən Kafkanı yuxumda görmüşəm. Canlı-canlı. Onu hiss etmişəm. Mənə toxunub, öpüb məni.\nQurban deyir ki, qızın sevgilisi bunu eşidən kimi onun qolundan tutub yerində oturdub.\n- Biabır eləmə, özünü. Sənə demişdim, çox içmə.\nQız eyni sakitliklə:\n- Kafkanı çox sevirəm. Hər gün yuxularıma gəlir.\nDostlarından biri söz atıb:\n- Yəqin səni Milena bilib.\nQız əsəbi onu sözünü kəsib:\n- Milena qələt eləyir. Mən onu sevirəm.\nQurban bunu danışanda Milenanın Kafkanın özü kimi məşhur dostu Maks Broda yazdığı məktub yadıma düşdü. Milena yazırdı:\n“Frans yaşaya bilməz, yaşamağa gücü olmadığından yaşaya bilməz. O, rahatlığa qovuşmayacaq. Görəcəksiniz, çox keçməyəcək ki, öləcək. Hamımızda bir yaşam gücü var, görünənə qapılarıq, yalana sığınarıq, çox şeyə göz yuma bilərik, optimist, yaxud da pessimistliyə qapılarıq zaman-zaman, bir fikri müdafiə edərik heç olmazsa. Amma o əsla sığınmaz bu cür mühafizəedici şeylərə. Yalan danışmaq da əlindən gəlməz, bacarmaz … Sərxoş olmağı da bacarmaz”.\nMən Kafkanı sevən qadınlar görəndə qəribə hislər keçirirəm. Kafkanı yuxusunda görən bu qız görəsən, nə qədər acı çəkib? Ona həmişə güləcəklər, lağa qoyacaqlar, ancaq o, həmişə Kafkanı yuxusunda görəcək. Milenanın yazdığı məktubda olduğu kimi, bu qız da eynən Kafka sayaq heç bir insanı ləkələməmək üçün təkliyi seçib. O da Kafka kimi təkdir, özü də adamların içində.


Moskvada ermənilər və azərbaycanlılar arasında bu yaxınlarda baş verən qarşıdurmalardan sonra 1000-ə yaxın erməni saxlanılıb. Onların əksəriyyəti protokol tərtib edildikdən sonra azad edilib, 15 nəfər 1000-1500 rubl inzibati cəriməyə məruz qalıb, 8 nəfər 2 aylıq istintaq müddəti üçün həbs edilib. Bu barədə “Aykakan jamanak” qəzetinə Rusiya Erməniləri İttifaqının Moskva ofisinin rəhbəri Şagen Petrosyan bildirib.\n“Saxlanılanların böyük hissəsi Ermənistan bayrağı ilə Moskvada gəzənlər idi. İcazəsiz aksiyalar keçirilməsinə görə onlar barəsində protokollar tərtib edilib. “Bakinskiy dvorik” və “Tısyaça odna noç” Azərbaycan restoranlarına hücum edənlər həbsdə saxlanılır.\nHəbs edilənlər RF CM-in 213-cü - xuliqanlıq, silah və ya digər əşyalardan istifadə ilə ictimai asayişin pozulması maddəsi ilə ittiham olunur.\nErmənilərə hücum faktlarına görə də azərbaycanlılar saxlanılıb, onlardan 7 nəfəri adam öldürməyə cəhddə ittiham olunur, deyə Petrosyan bildirib.\nXatırladaq ki, Rusiya paytaxtında qarşılıqlı hücumlar 12-14 iyul tarixlərində Ermənistan-Azərbaycan sərhədində baş vermiş döyüş əməliyyatlarından sonra baş verib.\nİlk olaraq ermənilər Los Ancelesdə, daha sonra isə Brüsseldə Azərbaycan səfirliyinə hücum ediblər. Bu zaman Azərbaycan diasporasının bir neçə nümayəndəsi döyülüb. Buna cavab olaraq Rusiya ərazisində azərbaycanlılar erməniləri döyməyə başlayıblar.


Gələcəyin marketinqi - Cavid Abasov - Marketinq və Satish\nHome / gələcəkdə marketinq / Gələcəyin Marketinqi / Marketinq / Gələcəyin marketinqi\nBy Cavid Abasov 23:58 gələcəkdə marketinq , Gələcəyin Marketinqi , Marketinq Edit\nGünümüzdə hər şey çox sürətli bir şəkildə dəyişməkdədir. Yaşanan bütün bu dəyişmələr ən çox marketinqə təsir göstərməkdədir. Çünki, marketinq insanlar ilə bir başa çalışan fəaliyyət bütünüdür. Buna görə də insanlarda baş verən hər hansı bir dəyişiklik, marketinqdə inqilabi yeniliklərə səbəb ola bilməkdədir. Daim dəyişən marketinq dünyasında müştəriyə çatmağın ən yaxşı yolunu tapmaq, həmişə asan olmur. Hədəf kütlələrinin istək və ehtiyaclarını başa düşdükləri zamanda, yeni bir texnologiyanın, yeni bir vərdişin və hətta yeni bir hədəf kütlənin yaranması ilə hər şey dərhal dəyişə bilməkdədir. Bu da şirkətlərin işinin gün keçdikcə çətinləşməsinə səbəb olur. Baş verən bu dəyişikliklərə zamanında uyğunlaşa bilən şirkətlər, rəqibləri qarşısında bir neçə addım öndə olurlar.\nBu yazımda sizlərlə gələcəkdə marketinqin hansı istiqamətdə dəyişəcəyindən danışmağa çalışacam.\nİnternetin yayılması ilə birlikdə marketinqdə o qədər fundamental dəyişikliklər oldu ki, hamımız marketinqi yenidən müəyyənləşdirməli və öyrənməli olduq. Ancaq bu dəyişikliklərə baxmayaraq, yaxın zamanda baş verənləri nümunə götürərək önümüzdəki illərdə marketinq sahəsində nəyin baş verəcəyini proqnozlaşdırmaq imkansız deyildir. Gələcək illərdə marketinqin necə dəyişiklik göstərə biləcəyini gəlin birlikdə incələməyə çalışaq.\nReklamlarınızı şəxslərə özəl olaraq hazırlayın\nBugünə qədər şirkətlər əvvəlcə hər kəslə əlaqə qurmağa, sonra isə qazanc gətirən müştəriləri gətirməyənlərdən ayırmağa çalışırdılar. Günümüzdə marketinq strategiyaları, bütün kütlələr ilə əlaqə qurmaq əvəzinə, hədəf kütlələri daha yaxşı süzgəcləndirərək, şəxsə özəl reklam fəaliyyətlərini həyata keçirəcək şəkildə edilməlidir. Yalnızca məhsulunuzla maraqlana biləcək müştərilər üçün reklam etmək, təkcə daha əlverişli deyil, eyni zamanda daha davamlıdır və daha az xərc tələb edir. Bundan əlavə olaraq, müştərilər reklam bombardımanına məruz qalmaqdan daha çox, onlarla səmimi və güvən verici dialoqların qurulmasına üstünlük verirlər.\nVideo marketinqə önəm verin\nCəlbedici, orijinal və yaradıcı video məzmunu, getdikcə daha çox əhəmiyyət kəsb edir. Video marketinq, marketinqin ən dominant və effektiv formasıdır. Bunun üçün müəyyən qədər yaradıcılığın olması lazımdır. Videonuz birbaşa məhsulunuzu tanıtdırmaq məcburiyyətində deyil. Videonun məzmunu bir sosial məsuliyyət layihəsi də ola bilər. Məzmunun keyfiyyətinə və paylaşıldığı yerə diqqət yetirin. Abunə profili 13 yaş qrupu və bir neçə milyon izləyicisi olan YouTube kanallarında yuyucu vasitələrinin reklamının hər hansı bir faydası olmayacaqdır. Həm video məzmunu, həm də video reklam, hər keçən gün artmaqdadır. Buradakı imkanlar da olduqca genişdir.\nSatış yönümlü olmaqdan çox, müştəri yönümlü olmağa çalışın. Müştərilərinizi müəyyənləşdirin və satış hədəflərinizi yerinə yetirmək üçün, onların ehtiyaclarını qarşılamağa çalışın. Bu da müştəriləriniz ilə tanış olmağa və onların maraqlarını cəlb edəcək məhsullar hazırlamanıza köməkçi olacaqdır.\nBir marka yaratmaq, məhsula şəxsiyyət vermək kimidir. İnsanlar markanız haqqında düşünəndə, yaxşı təcrübələr, müəyyən bir stil, rahatlıq və səmimiyyət kimi anlayışları yadda saxlasınlar. Müştərilərinizə məhsuldan çox daha artığını aldıqlarını hiss etdiriin. Hər nə qədər texnologiyadan istifadə etsək də, nəticədə insanlara satış edirik.\nYaxşı bir marketinq strategiyası planlaşdırılmış olandır. Rəqib nə edərsə biz də onu edək, kiminlə çalışırsa biz də onunla çalışaq məntiqi ilə marketinq strategiyası hazırlasanız, rəqibi izləməkdən başqa heç bir yerə çata bilməyəcəksiniz. Etdiklərinizi və ya edəcəklərinizi sınayın. Nəticə olaraq səhvlərinizi və ya mənfi tərəflərinizi görüb, qarşısını ala bilərsiniz.\nTexnologiyanı hədəf kütlənizə görə istifadə edin\nMəhsulunuzu dünya miqyasında satmağı planlayırsınızsa, hədəf kütlənizin istifadə etdiyi texnologiyalardan istifadə edərək onu tanıtdırmağa çalışın. Məsələn, dünyada sürətlə böyüyən səs texnologiyası var. Markanız bu mövzuda hər hansı bir çalışma həyata keçiribmi?\nYaxın zamanda edilən bir araşdırmaya görə istehlakçıların səsli axtarışları, musiqidə 70%, hava proqnozunda 64%, əyləncəli suallar soruşmada 53%, onlayn axtarışda 47%, xəbərlərdə 46%, əsas araşdırmalarda 35%, yol soruşmada 34% olaraq müəyyənləşdirilmişdir. Google çoxdan bütün bunları analiz etməyə yönəlib və hələ də inkişaf etdirməkdədir. Şirkətlər də, bütün bunları diqqətə almalı və texnologiyadan yüksək bir şəkildə faydalanmağa çalışmalıdırlar.\nAncaq bunu da qeyd etmək lazımdır ki, şirkətlər nə qədər gələcəyi görsələr də və nə qədər də doğru işlər həyata


Sağlam ayağı kəsilən qadının digər ayağı da amputasiya edildi\n26 İyun 2016 - 13:02\nSağlam ayağı kəsilən qadının digər ayağı daamputasiya edildi\nİki gün əvvəl iltihablı sol ayağı kəsilməli olduğu halda həkim səhvi ucbatından sağlam ayağı kəsilən 87 yaşlı Tərlan Məmmədovanın digər ayağı da amputasiya edilib. Bu barədə anspress-ə ayağı kəsilən qadının qızı Sofilə Əliyeva məlumat verib. Bildirib ki, əməliyyat səhər saat 08:10-da başlayıb və təxminən bir neçə dəqiqə əvvəl sona çatıb: "Cərrahiyyə əməliyyatını xəstəxananın baş həkimi Azər Şəmsəddinski özü elədi. Əməliyyat uğurlu keçib dedilər. Hazırda anam reanimasiya şöbəsindədir".\nAngioloji və Mikrocərrahiyyə Mərkəzinin baş həkimi Azər Şəmsəddinski sayta bildirib ki, əməliyyat uğurlu keçib: "Əməliyyat bir saatdan çox davam etdi. Heç bir qan itkisi olmadı. Tərlan xanımın ayağı budun orta hissəsindən amputasiya edildi. Hazırda reanimasiya şöbəsindədir. Səhhəti barədə hələlik nə isə demək tezdir. Ancaq hələlik hansısa problem görünmür".\nXatırladaq ki, iki gün əvvəl Azərbaycanda həkim sol ayağının kəsilməsi barədə diaqnoz qoyduğu xəstənin sağ ayağını kəsib. Xəstənin nəvəsi Zaur Hüseynov bildirmişdi ki, nənəsi – şəkərli diabet xəstəsi olan Tərlan Məmmədova sol ayağının kəsilməli olduğu barədə diaqnoz qoyulub və qadın Səhiyyə Nazirliyi Angioloji və Mikrocərrahiyyə Mərkəzində əməliyyat edilib.\nLakin əməliyyatdan çıxan 87 yaşlı qadını görən yaxınları gözlərinə inanmayıblar. Belə ki, yaşlı qadının iltihablı olan sol ayağı əvəzinə sağlam olan sağ ayağı kəsilib. Əməliyyatı xəstəxananın cərrah həkimi Valeh Kərimov edib.\nHəmin gün açıqlama verən Angioloji Mərkəzin direktoru Azər Şəmsəddinski bildirmişdi ki, məsələdən xəbərdardır və bu işə görə o, özü də şoka düşüb. Daha sonra açıqlama verən səhlənkar cərrah Valeh Kərimov 87 yaşlı qadının hər iki ayağının qanqrena olduğunu deyib. Onun sözlərinə görə, xəstənin vəziyyəti çox ağır idi. Həkim səhv etdiyini də etiraf edib: "Hər iki ayaq kəsilməli idi. Vəziyyəti daha pis olan sol ayaq amputasiya olunmalı idi, amma mən sağ ayağı əməliyyat etmişəm. Əməliyyat masası tərsinə quraşdırıldığı üçün mexaniki səhv baş verdi. Uşaqlarını da başa salmışam. Onsuz da, iki-üç gün sonra həmin ayaq da kəsilməli idi. Sadəcə, bunun geci-tezi var idi. Övladlarına dedim ki, əsas odur ki, ananız sağdır. Hadisədir də, başıma gəlib. Bu, hamının başına gələ bilər".\nÖtən gün hadisə ilə bağlı Bakı Şəhər Prokurorluğu məlumat yayıb. Məlumata görə, iyunun 24-də uzun müddət diabet xəstəliyindən əziyyət çəkən 1929-cu il təvəllüdlü Bakı şəhər sakini Məmmədova Tərlan Həsən qızının Səhiyyə Nazirliyinin "Xüsusiləşdirilmiş Angioloji Mərkəz"ində həkim-cərrah Kərimov Valeh Ağalələ oğlu tərəfindən cərrahiyə əməliyyatı olunarkən sol ayağı amputasiyası edilməli olduğu halda, sağ ayağı amputasiya edilməklə sağlamlığına ağır zərər vurulmasına dair Yasamal Rayon Prokurorluğuna daxil olmuş məlumat araşdırılıb.\nBakı Şəhər Prokurorluğundan verilən məlumata görə, araşdırma zamanı toplanmış materialda T.Məmmədovanın sağlamlığına ehtiyatsızlıqdan ağır zərər vurma cinayətinin əlamətləri mövcud olduğundan fakta görə rayon prokurorluğunda Cinayət Məcəlləsinin 131.2-ci (ehtiyatsızlıqdan sağlamlığa ağır zərər vurma) maddəsi ilə cinayət işi başlanmış və müvafiq ekspertizalar təyin edilib.\nEyni zamanda Səhiyyə Nazirliyi tərəfindən hadisə ilə əlaqədar xüsusi biliyə malik mütəxəssislər cəlb edilməklə yoxlamalar aparılır.


“Qarabağ” – “Neftçi” matçı 51 manata? - Açıqlama XEBEROXU.AZ - En son xeberler Azerbaycan xeberleri 2019 xəbərlər bugün 2020 xeber az 2019 xeberler bugun 2019 En son xeber 2019 xeberler 2020 Новости сегодня: самые свежие и последние новости России и мира\n“Qarabağ” – “Neftçi” matçı 51 manata? - Açıqlama\nBu həftə Premyer Liqa tarixinin ən bahalı biletləri satışa çıxacaq. Sentyabrın 15-də, Tofiq Bəhramov adına Respublika stadionunda “Qarabağ” – “Neftçi” matçını izləmək istəyənlər 51 manatından keçməli olacaq.\nXeberoxu.Az futbolinfo.az-a istinadən xəbər verir ki, Ağdam klubu oyun ərəfəsində satışa çıxaracağı biletlərə belə qiymət qoyub. Həmişə 1-2 manat olan biletlərin belə bahaya satılması rəqiblə bağlıdı.\nÖtən mövsümün son turunda “Neftçi” “Qarabağ” azarkeşlərini “Bakcell Arena”dan kənar saxlamaq üçün gözlənilmədən 50 manatlıq biletləri satışa çıxarmışdı. Ağdamlılar çempionluq kubokunu bu oyundan sonra, əzəli rəqibin meydanında qaldıracağından paytaxt klubu onların bayramını korlamaq, tribunaları boş qoymaq istəyirdi.\n“Qarabağ” tərəfi mayın 11-dəki oyunda dəstəksiz qalmamaq üçün rəqibin həmləsinə eyni üsulla cavab verdi. Bütün futbolçular maaş və mükafatlarından 1500-2000 manat aralığında ayıraraq büdcə yaratdı, həmin pulla 700 azarkeş üçün bilet təşkil edildi. Beləliklə, “Neftçi”nin büdcəsinə 35 min manat vəsait getdi, “Qarabağ” isə prinsipiallığı artan son matçda da qələbə qazanıb çempionluğunu “Bakcell Arena”da, azarkeşləri ilə birgə qeyd etdi.\nBu həftə baş tutacaq 4-cü tur matçının biletlərinin 51 manat olması məhz həmin olayların cavabıdı.\n“Qarabağ”ın mətbuat xidmətinin rəhbəri Nurlan İbrahimov məsələ ilə bağlı “Qafqazinfo”ya bunları deyib: “Hələ ki, matçın biletlərin qiyməti dəqiq deyil. Yaxın günlərdə buna aydınlıq gələcək”.


Türkanda “öldürülən” nənələr etiraz aksiyası keçirdi -FOTOLAR/VİDEO » Civil Azerbaijan - İnformasiya portalı\nTarix: 24-09-2020, 19:29\nTürkanda 80 yaşlı Əzizəxanım Atayeva və 91 yaşlı Xumara Şabanova etiraz aksiyası keçiriblər. Ahıl qadınlar torpaqlarının zəbt olunmasına etirazlarını bildirmək üçün Xəzər Rayon İcra Hakimiyyəti başçısının Türkan qəsəbəsi üzrə nümayəndəliyi önünə gəliblər. Onlar üzərində "Türkanda torpaq mafiyası – icra nümayəndəsi Rahil Babayev, Daşqın Nəsirov, Çingiz Səfərov, Xəzər Rayon İcra Hakimiyyəti”, "Cənab prezident! Biz sağ olduğumuz halda bizi "öldürüb” torpaqlarımızı ələ keçiriblər. Onları Allaha tapşırıram” sözləri yazılmış transparantlar tutublar. Aksiyada Əzizəxanım Atayevanın oğlu Əlihüseyn Atayev də iştirak edib.\nMəsələnin mahiyyəti budur ki, Xəzər icra başçısının Türkan qəsəbəsi üzrə nümayəndəsi Rahil Babayev Türkan qəsəbə sakinləri olan ahıl qadınların ailə tərkibləri haqda saxta arayışlar verib. Bundan başqa, hər iki qadının "ürək çatışmamazlığı”ndan ölməsi haqda saxta ölüm haqda şəhadətnamələr düzəldilib. Həmin ölüm şəhadətnamələrinə görə Xumara Şabanova 2007-ci, Əzizəxanım Atayeva isə 2014-cü ildə "dünyadan köçüblər”. Bu saxtakarlıq qadınların mülkiyyətlərində olan torpaq sahələrinin ələ keçirilməsi və satılması məqsədi ilə həyata keçirilib. İşdə icra nümayəndəsi Rahil Babayevin yaxını kimi tanınan dəllal Çingiz Səfərov və Zeynəb Xanlarovanın bacısı oğlu Daşqın Nəsirov da iştirak ediblər. Əzizəxanım Atayeva, Xumara Şabanova Xəzər Rayon İcra Hakimiyyəti rəsmilərinin Rahil Babayevə gizli himayədalıq etdiklərini dilə gətiriblər. Deyirlər ki, Rahil Babayevin onlara qarşı atdığı cinayətə bərabər addımların araşdırılmaması onun himayə olunması ilə əlaqədardır.\nTürkan qəsəbəsində "öldürülən” ahıl qadınlar - 80 yaşlı Əzizəxanım Atayeva və 91 yaşlı Xumara Şabanova baş verən qanunsuzluqlarla bağlı 2 dəfə Baş Prokurorluqda olublar.\nHazırda Türkanda hər kəs torpaqları zəbt edib satan cinayətkar şəbəkənin nə vaxt həbs olunacağını səbrsizliklə gözləyir. Ancaq hüquq mühafizə orqanları böyük bir cinayət ortada ikən baş verənlərlə bağlı cinayət işinin başlanılmasının rədd edilməsi barədə qərar verib. Bu qərardan narazı qalan Əzizəxanım Atayeva və Xumara Şabanova Baş Prokurorluqda olublar. Ahıl qadınlar tələb ediblər ki, onlara qarşı baş verən cinayət Baş Prokuror yanında Korrupsiyaya Qarşı Mübarizə Baş İdarəsində araşdırılsın.\nHüquqşünaslar deyir ki, Rahil Babayev vəzifəli şəxs olduğu üçün onun vəzifə səlahiyyətlərindən istifadə etməklə cinayət törətməsi ehtimalları, faktları prokurorluq orqanında araşdırılmalıdır. Əzizəxanım Atayeva bu haqda Baş Prokurorluğun Sənədlərlə və müraciətlərlə işin təşkili İdarəsinin prokuroruna rəsmi qaydada şikayətini təqdim edib. Zərərçəkən ona və övladlarına qarşı hədələrin olduğunu, susmayacaqları, şikayətlərini davam etdirəcəkləri zaman başlarına işlər gələcəyi təhdidi aldığını da bildirib. Tələb edib ki, onlara qarşı baş verən cinayətlərin tam və hərtərəfli araşdırılması üçün baş prokuror Kamran Əliyev tərəfindən nəzarətə götürülsün, cinayət əməlləri Korrupsiyaya Qarşı Mübarizə Baş İdarəsində araşdırılsın. Baş prokurora ünvanlanan və qəbul şöbəsinə təqdim edilən müraciətdə vəzifə saxtakarlığına yol vermiş Xəzər rayonu üzrə qəsəbə nümayəndəsi Rahil Babayevin qanunsuzluqlarının prokurorluqda araşdırılması və işi baş prokurorun şəxsi nəzarətinə götürməsi xahiş olunur: "Bizə qarşı edilmiş dələduzluq, vəzifə saxtakarlıqlarını və sağ olduğumuz halda ölüm haqqında şəhadətnamə düzəldilərək torpaqlarımızın ələ keçirilməsi cinayətinin əvvəldən Xəzər rayonunda araşdırılmasının əleyhinə olmuşuq. Cinayət işində adı keçən şəxslər rayonda özlərini suda balıq kimi hiss edirlər. Onların cəzasız qalacağı indidən bəllidir və bu səbəbdən təcili olaraq iş həmin rayondan alınmalıdır. Torpaqlarımızı ələ keçirən Daşqın Nəsirov 2012-ci ildə Türkanda qonşusunu güllələyib və sonuncu təsadüfdən sağ qalıb. Xəzər Rayon Prokurorluğu Daşqın Nəsirovun barəsində Cinayət Məcəlləsinin 29, 120.1 maddəsi ilə cinayət işi başlasa da, sonradan "sehirli çubuq” vasitəsilə cinayət işi xuliqanlıq maddəsinə dəyişdirildi. Daşqın Nəsirov cəmi 2 ay həbsdə yatdı. Hazırda Daşqın Nəsirov sərbəst gəzir. Bu işdə vəzifəli şəxslər Türkan qəsəbəsi üzrə nümayəndə Rahil Babayev, 31 saylı Dövlət Notariat Kontoru və digər notariat kontorlarının nümayəndələri, Daşqın Nəsirov və digər şəxslərlə birlikdə cinayət əlaqəsində olublar.\nRahil Babayev 2 ədəd saxta arayış verib. Hər şey həmin arayışlardan başlayıb və bu arayışlar əsasında eyni üsulla, torpaqlar aidiyyəti olmayan şəxslərin adına saxtalaşdırılaraq eyni gündə Daşqın Nəsirov tərəfindən satılıb”...\nMüraciətdə həmçinin yazılır ki, Türkan qəsəbəsində torpaq mafiyası fəaliyyət göstərir və bura Xəzər Rayon İcra Hakimiyyətinin vəzifəli şəxsləri, qəsəbə nümayəndəsi Rahil Babayev, Daşqın Nəsirov və digər şəxslər daxildir: "Bizə qarşı olan bu cinayət Xəzər rayonunda araşdırıla bilməz. Eyni zamanda qeyd edilir ki, Rahil Babayev və Daşqın Nəsirov rayon rəhbərliyi tərəfindən himayə olunurlar. Onlar ”torpaq mafiyası"na qarşı olan bu və digər faktları araşdıra bilməz. Bizi diri-diri öldürən məmurlar bizə qarşı istənilən qanunsuzluğu edərlər, üstüörtülü hədələr gəlməkdir”.\nSonda baş prokurordan xahiş olunur ki, cinayət işi Korrupsiyaya qarşı Mübarizə Baş İdarəsində araşdırılsın, Musavat.com-un məlumatında deyilir.


Hərbi and. - 2018.- 26 oktyabr. - № 41. - S. 7.\nAzərbaycan qadını tarix boyu ölkənin cəmiyyət və siyasi həyatında mühüm rol oynayıb. Onlardan biri də dövrünün tanınmış yazıçı və jurnalisti Şəfiqə xanım Əfəndizadədir. O, Azərbaycan Cümhuriyyəti parlamentinin ilk qadın əməkdaşı, həmçinin Cənubi Qafqazın ilk qadın jurnalistidir. Şəfiqə xanım Cümhuriyyət dövründə ən fəal qadınlardan idi. O, ali təhsil almamasına baxmayaraq, həm publisist, həm də pedaqoq kimi çox dəyərli fəaliyyətlə məşğul olub. Eyni zamanda, Cümhuriyyət parlamentində stenoqrafçı kimi işləyərək, orada bütün Azərbaycan qadınlarını təmsil edib.\nAZƏRTAC Azərbaycan Respublikasının Prezidenti yanında Strateji Araşdırmalar Mərkəzinin əməkdaşı Əfqan Vəliyevin Şəfiqə xanım Əfəndizadənin həyat və fəaliyyəti ilə bağlı məqaləsini təqdim edir.\nZaqafqaziyada ilk Azərbaycan dili müəlliməsi\nŞəfiqə xanım Əfəndizadə 1882-ci ildə Gürcüstanın tarixən türklərin yaşadığı Cavaxetiya bölgəsində, Axalsix rayonunun Azqur kəndində anadan olub. Atası dövrünün müasir və mütərəqqi fikirli ziyalılarından olan pedaqoq Məmməd Əmin Əfəndizadə idi. O dövrün şərtləri və imkansızlıqlar ucbatından Şəfiqə xanım məktəbdə təhsil ala bilməsə də, tanınmış pedaqoq Məmməd Əmin Əfəndizadə ona həm də müəllimlik edib. Şəfiqə xanım və bacısı Səidə xanım ilk təhsillərini məhz atalarından alıblar. Oxumağı və yazmağı öyrənən Şəfiqə xanım bununla kifayətlənməmiş, atasından həm də müasir elmin sirlərinə yiyələnmişdir.\n1896–cı ildə 14 yaşında ikən Şəkiyə gələn Şəfiqə xanım burada atasının işlədiyi "Darrüssiyada" məktəbinin nəzdində qızlar üçün açılmış xüsusi məktəbdə, cəsarət və vətənpərvərlik nümayiş etdirərək Azərbaycan dili müəllimi kimi dərs deməyə başlayır. Lakin burada çox qalmır. Azərbaycan qızlarının oxumasını və maariflənməsini istəyən məşhur xeyriyyəçi və milyonçu Hacı Zeynalabdin Tağıyev Bakıda ilk qızlar məktəbini açır. Bununla da, müsəlman Şərqində qadınların yüksək təhsil almasının təməli qoyulur. Görkəmli ictimai-siyasi xadim Nəriman Nərimanov Məmmədəmin Əfəndizadəyə məktub yazaraq, ondan qızını həmin məktəbdə dərs deməyə göndərməsini xahiş edir. Şəfiqə xanımın atası bu dəvətdən məmnun qalır. Ancaq qızının dövlət məktəbində təhsil almadığı üçün belə bir hüququ olmadığını bildirir. Belə olan halda Şəfiqə xanım 1901-ci ildə Tiflisə gedir. O, Tiflisdə Zaqafqaziya Ruhani İdarəsində imtahan verərək müəllimlik attestatı alır. Sonra yenidən Bakıya qayıdaraq Rus-Müsəlman Qızlar Məktəbində ana dilindən dərs deyir və qadın savadsızlığına qarşı mübarizə aparan ziyalılarla çiyin-çiyinə çalışır.\nO dövrdə Şəfiqə xanım Əfəndizadənin Azərbaycanın qız və qadınlarının maariflənməsi üçün göstərmiş olduğu mədəni davranış və cəsarət nümunəsi böyük bir hadisə idi. Şəfiqə xanımın tutduğu yol digər Azərbaycan qadınlarının maariflənmə hərəkatına qoşulmasına zəmin yaradır. Pedaqoji fəaliyyət göstərən Şəfiqə xanım bu missiyası ilə ilk azərbaycanlı qadınlardan biri kimi adını tarixə yazdırır. Millətçi, vətənpərvər və maarifçi Şəfiqə xanım məktəbdə işləməklə yanaşı, yeni yaranan xeyriyyə cəmiyyətlərinin tədris kurslarında pulsuz çalışaraq qadınların maariflənməsi hərəkatında xeyriyyəçi xanımlarla birlikdə yer alıb. O dövrdə ictimai-siyasi şərait və mühit qadınların işləməsi üçün əngəllər yaratsa da, Şəfiqə Əfəndizadə və onun kimi qadınlar öz amallarından dönməmişlər.\nŞəfiqə xanım cəhalətin hökm sürdüyü bir vaxtda müəllimə, rəfiqəsi Səkinə Axundzadə ilə birlikdə dram dərnəyi yaradaraq, qızlara teatr mədəniyyəti, aktyorluq sənəti barədə məlumatlar verir, dövrün mətbuat xülasələri ilə tanış edirdi. Onun milli–mədəni ruhda verdiyi təhsil və məlumatlar şagirdlərdə Azərbaycan ədəbiyyatına maraq və həvəs yaradırdı. O, qızlara nəinki ədəbi əsərləri, dərslikləri oxumağı, eyni zamanda, sərbəst, aydın, savadlı yazmağı da öyrədirdi. Gənc qızların yüksək təhsil almasına çalışan Şəfiqə Əfəndizadə 1910-cu ilədək bu məktəbdə müəllimə işləyir. Fars, rus və ərəb dillərini, Şərq klassik ədəbiyyatını dərindən öyrənən Şəfiqə xanım, eyni zamanda, qadın pedaqoji məktəbindəki müəllimlik kurslarında da dərs deyirdi.\nAzərbaycanın ilk qadın jurnalistlərindən olan Şəfiqə xanımın birinci məqaləsi "Şərqi-rus"da işıq üzü görüb\n1903–cü ildə dövrün tanınmış simalarından olan məşhur mətbuat xadimi Həsən bəy Zərdabinin dəstəyi ilə publisist və bədii yaradıcılığa başlayan Şəfiqə Əfəndizadə XX əsrin əvvəllərində Azərbaycanda baş verən bütün hadisələrə münasibət bildirib, cəmiyyətin ictimai-siyasi həyatında iştirak etməyə çalışıb. O, fikir və mülahizələrini, təklif və rəylərini xalqa çatdırmaq üçün mətbuat orqanları ilə də əməkdaşlıq edirdi. Azərbaycanın ilk qadın jurnalistlərindən olan Şəfiqə Əfəndizadə birinci mətbu çıxışını "Şərqi-rus"da edib. Həm jurnalist, həm də pedaqoq kimi maarifin, elmin əhəmiyyətini "Dəbistan", "Rəhbər", "Məktəb" jurnallarında təbliğ edirdi. Hər üç jurnalın nəşrində Şəfiqə xanım Əfəndizadənin çox böyük rolu olub. Onun jurnalistika və publisistika sahəsində tanınması əsasən 1911-1912-ci illərdə çap olunan "İşıq" qəzeti ilə bağlıdır. 1911-1912-ci illərdə Azərbaycan qadınının jurnalistika mühitinə cəlb edilməsində bu qəzetin mühüm rolu olub. Şəfiqə xanımın yaradıcılığında qadın azadlığı ən aktual və daha çox müraciət etdiyi mövzu idi. Publisistik məqalə və hekayələrində əsasən qadına münasibət, qadının cəmiyyətdə rolu və s. məsələlərdən bəhs olunurdu. 1914-cü ildə xanım publisistin "İki yetim, yaxud Kərimin hümməti" adlı bədii kitabı nəşr edilib. Onun uşaqların həyatından bəhs edən “İki qızın söhbəti”, “Şəkər alması”, “İlk məhəbbət”, “Röya”, “Müəllim nədir” və “Mükafat” adlı hekayələri o dövrün mətbuatında dərc olunub. Ərəb, fars və rus dillərini yaxşı bilən Şəfiqə xanım bəzi əsər və məqalələrin tərcüməsini də etmişdi. O, sadəcə özünün deyil, eyni zamanda, şagirdlərinin də ictimai həyatda fəal rol almasını təmin etmək üçün onların yazılarını da mətbuatda dərc etdirirdi. Şəfiqə xanımın şagirdi olan Nabat xanım Nərimanovanın “Dəbistan” jurnalının 7–ci nömrəsində dərc olunan məqaləsini buna misal göstərmək olar.\nYazıçı dramaturq Cəlil Məmmədquluzadənin məşhur “Ölülər” əsərinə ilk rəyi yazan da pedaqoq, yazıçı və publisist Şəfiqə xanım Əfəndizadə idi. C.Məmmədquluzadənin "Ölülər" pyesi ilk dəfə Bakıda 1916-cı ildə tamaşaya qoyulub. Tamaşa zamanı Şəfiqə xanım salonda bir qadının ağladığını görərək, ona yaxınlaşıb. Nə üçün ağladığını soruşanda qadın "Bu ki, mənim həyatımdır, çəkdiyim əzablardır", deyə kövrək səslə cavab verib. "Ağlama, bacım. Bu, təkcə sənin yox, bütün Azərbaycan qadınlarının həyatıdır", deyən Şəfiqə xanım onu sakitləşdirib. Bu hadisə onu çox təsirləndirib və "Açıq söz" qəzetində "Ölülər" pyesi haqqında məqalə yazıb. Şəfiqə xanımın məqalələri “Dirilik”, “Dəbistan”, “Füqara – Füyuzat”, “Açıq söz” və digər mətbuat orqanlarında dərc edilmişdi.


Bir-biri ilə mükəmməl tarazlıq yaradan rənglər - FOTOLAR\nXanımların çoxu hər səhər yuxudan durub qarderobundan geyim seçəndə bəsit rəng konsepsiyalarına üstünlük verir. Yuxulu olduğumuzdan, yoxsa tənbəllikdənmi, bilmirəm, qışqıran rəngləri geyinməkdən qorxuruq, bəlkə də, risk etmək istəmirik. Şəxsən mən də qəbul edirəm ki, xüsusən vaxtım olmayanda asana qaçıram və hər kəsin rahatlıqla uyğunlaşdıra bildiyi rənglərə üstünlük verirəm. Bilirəm ki, siz də mənimlə eyni problemləri yaşayırsınız.\nƏsl modapərəst xanım üçün bunların heç biri bəhanə olmamalıdır. Asana qaçmaq dəb qaydalarında yolverilməzdir. Bu halda çətin ki, qüsursuz görünə biləsiniz. Asan dəstləri və rəngləri seçən xanımlar çox bəsit görünürlər. 2 rəngi uyğunlaşdıran zaman xanımlar çox ciddi problemlə qarşılaşmırlar, lakin söhbət 3 rəng olanda vəziyyət qəlizləşir.\nPublika.az bu problemi yaşayan xanımlar üçün bir-biriylə yola gedən rənglərin kollajlarını hazırlayıb. Xüsusilə də parlaq rəngləri bir araya gətirməyin özünün müəyyən qaydaları var. Ancaq bəzi rənglərdə də bu qaydalar öz əhəmiyyətini itirib. Məsələn, rənglərin elə təbii tonları var ki, onları birləşdirən zaman bir-biri ilə möhtəşəm tarazlıq yaradır.\nRənglərin bir-biri ilə konsepsiyaları qədər bizim dəri, saç, göz rəngimizlə uyğun olması da əhəmiyyətlidir. Fotolar qarderobunuzdakı paltarı düzgün uyğunlaşdırmaq üçün əla “şparqalka”dır.


Reallıq odur ki, artıq ATƏT-in Minsk Qrupuna ehtiyac yoxdur – Rufiz Hafizoğlu (VİDEO) – AzerTimes\nReallıq odur ki, artıq ATƏT-in Minsk Qrupuna ehtiyac yoxdur – Rufiz Hafizoğlu (VİDEO)\nAzerTimes xəbər verir ki, bu sözləri Azərbaycan Televiziyasının “Əsas məsələ” verilişində çıxışı zamanı AzerTimes Beynəlxalq İnformasiya Agentliyinin Xarici Layihələr Direksiyasının rəhbəri Rufiz Hafizoğlu deyib.\n“Ermənistan rəhbərliyi vaxt qazanmaq istəyir ki, Azərbaycandan maksimum güzəşt əldə etsin. Digər bir tərəfdən, dünya erməniçiliyinin havadarları var. Bu, Qərbdədir, Amerikadadır, eyni zamanda, təəssüflər olsun ki, bir sıra ərəb ölkələrində – istər Livanda, istərsə də Misirdə çox güclü Ermənistan lobbisi var. Erməni lobbiçiliyinə və terrorizminə birbaşa töhfə verən qüvvələr var idi. Revanşizm dediyim zaman, əslində, xaricdən idarə edilən qüvvələri nəzərdə tuturam. Ermənistan, sadəcə olaraq, dövlət statusunu itirmməyib, eyni zamanda, beynəlxalq terrorizmə meydan olub. Bəlkə də sadə erməni xalqı müharibədən, iqtisadi böhranlardan bezib, amma Ermənistan hakimiyyətinin siyasi iradəsi öz əlində deyil”, – deyə o bildirib.\n“Ermənistana bu cəsarəti verən onun cəzalandırılmamasıdır. Ermənilərin davamlı olaraq türklərə qarşı antipatiyası, türkofobiyası olub”, – deyə o vurğulayıb.\nSonrakı xəbərDaha 3 ölkənin vətəndaşlarının təyyarə ilə Azərbaycana giriş-çıxışına icazə verilib\nƏvvəlki xəbər“Buta Airways” biletlərin qiymətlərini azaldacaq


Arılar üçün bir tələ: öz əllərinizi, ölçülərini və təsvirlərini necə hazırlaya bilərsiniz - Təsərrüfat haqqında - 2020\nÖz əlinizlə arıların tələsinə necə çıxın\nSürətlənərək, arı ailəsi ilə uterus yeni bir ev axtarır. Bəzi arıçılar arılarını itirərkən, bəziləri də arı dolduranda bir müddət gəlir. Arı tərkibində çoxlu həşəratların sayını artırmaq xüsusi qurğulara - arı tələlərinə kömək edəcəkdir. Bilinən arıçılar tez-tez şəkillərdən istifadə edərək özlərini hurda materiallarından qururlar.\nBu yazıda təsvirlərə uyğun olaraq öz əllərinizlə necə bir arı tələini necə qurmaq, necə kontrplakdan və bir şüşə çıxartmaq üçün necə təsvir edəcəyik.\nNiyə tələlər qoydular\nBir arı koloniyası, iki yaşdan çox olan bir bətnlə, işlə məşğul deyil (bal toplanması), onlar sürətlə hazırlaşmağa hazırlaşırlar. Belə bir proses təbii və instinktivdir və arıçılar öz növbəsində bir çox fəndlərə müraciət etməlidirlər. Bu hərəkəti görmürsənsə, o zaman arı koloniyası qaçmağa başlayır.\nQoç qonşulardan və ya yoxlanılmamış arılardan uçub, yaxud uyğun yaşayış məntəqələrində axtarış edə bilər. - bu bir gəzinti sürüsüdür. Arıçılar, bu ailəni tutmaq və tələlərin qurulması üçün keyfiyyəti təmin etmək üçün bu arıları dəyərləndirir.\nƏn yaxşı şərtləri axtaran evsiz qılınclar demək olar ki, mövcud olma şansına malik deyildirlər, beləliklə, onlar ağacların boşluqlarında, dam altında, çardaqda və digər əlverişsiz yerlərdə və arıçılar üçün onlar üçün bir yaşayış yeri və çərçivələr hazırlamışdır.\nAncaq bir tərəfdən əlin tələyə salması lazım olan anlarda belə.\nBir arı tələsi nədir\nKlassik tutucu kontrplak və ya fibrokartadan hazırlanmış bir arı tələsi:\nbir bolt var, nəql vaxtı gəldikdə tələyə düşən arıları asanlıqla və sıx bir şəkildə bağlamaq üçün istifadə edilə bilər;\nözünüz edə bilərsiniz, ya da uyğun bir fermanı tapmaq;\nçərçivəyə uyğun gəlir, yemək üçün püresi olan bir neçə nəfəri;\nyalnız bir kran ilə təchiz olunmuşdurhəşərata daxil olmaq üçün nəzərdə tutulmuşdur.\nKontraktanın standart çərçivəsindəki istehsal\nQuraşdırmadan əvvəl material hazırlamaq lazımdır:\nkontrplak (qalınlığı 4 mm);\nip (10 m);\nlövhələr (20 sm geniş və 2 sm qalın);\nsancaqlar (4 mm);\nizolyasiya materialları (polietilen və ya dam örtüyü);\nKontraplakdan bir arı tələyə çıxarmaq\niki santimetr qalın plitələr;\narxa gedən və alıcının fasadına eyni çıraqlardan;\nən böyük arının üzərindən çıxa bilməsi üçün ön divarta bir boşluq kəsilir. Çox hallarda, ölçüləri 10x100 mm;\nduvarlar dibinə yerləşdirilir;\nlövhələr vasitəsilə yanal əsaslar hazırlanır;\nkontrplak təbəqəsindən döşəmə qutusu üçün hissələr hazırlayır;\nkontrplaklı qıvrılmış tərəflər;\niçərisindəki yan divarlarda relslər əlavə olunurçərçivə askısının düşəcəyi;\nbədən quruluşunu bitir.\nSiz də maraqlandınız:\nArı acı ilə nə etmək lazımdır.\nKişilər və qadınlar üçün balın faydalı xüsusiyyətləri.\nQapaq dizaynı adi sübutların damına bənzəyir. İstehsal nümunəsi:\ndördüncü tərəfi kontrplak bir plaka üzərində tərtib edilir, onun ölçüsü qutunun özündən 1 sm böyükdür;\nbu hissə hazırlanır;\nrelslər kənarların kənarında mismarlanır, beləliklə, bir hissəsi tələlərin bazasına sıx şəkildə otura bilər;\nköpük yapışqan ilə işlənir və örtünün altına tətbiq olunur;\nhissənin yuxarı hissəsi ruberoid və ya selofan ilə örtülmüşdür;\niddianın örtüyü müəyyənləşdirilmişdir;\ntələdən tutmağı hazırlayan teldən. Quruluşu köçürmək və ağacın üstünə asmaq lazımdır.\nçərçivələr quruluşa uyğun gəlir. Petekli bir və ya iki çərçivə önə yerləşdirilir, sonrakıları balmumu təməllədir. Maksimum rəqəm beş çərçivədir;\nbunlar kətan ilə örtüldü;\nkran tapaları propolislə müalicə olunur. Limon balzam və ya reyhan istifadə edə bilərsiniz, onlar da arı cəlb edir.\nDVP-dən bir tutucunun bu rəsmində 6 8 çərçivə var. İstehsalın başlanması üçün zəruri material hazırlanır:\ntünd yaşıl boya;\nçubuqlar 40 mm genişlikdə və 25 mm qalınlığında.\nCihazı öz əlləri ilə təsvirlərə uyğun aparma metodu\nTələbi kartondan hətta yaradıla bilər, lakin belə bir tikinti uzun müddət davam edəcək.\nFərqli maddələrdən təmizlənmiş bir qaba istehsal prinsipi demək olar ki, eynidır:\nDivarın parçaları hazırlanmış MDF təbəqəsindən kəsilir. Bunu etmək asan, bütün ölçülər rəsmdə göstərilir;\nbənd, çərçivələri qurmaq üçün relslərin köməyi ilə aparılır. Qəbirin arxa və arxa hissəsinin üst hissəsinə əlavə olunur, çubuqlarda bir boşluq yaradır.\nArıların tələyə çəkilməsi\nBunun üçün bir qatlama kənar dəyirmanı istifadə etmək daha yaxşıdır;\nön və arxa divarlara taxtalar əlavə edir;\ntələlərin qarşısında giriş süzgə üçün bir yuva etmək;\nön və arxa divarlara yan panellər yerləşdirilir;\naçılış örtüyü üçün bir yer hazırlayın.\nYan divarlardakı boyuna çubuqları düzəldin (yuxarı çubuk kənarın altından 40 mm aşağı olmalıdır);\nrelslərin damını düzəltmək;\ntavan lövhələri yerinə, kəsilmiş bir taxtadan istifadə edə bilərsiniz;\narxa və cəbhənin visorları olması üçün səkkizbəndin hissələrinin damını təşkil edir;\nsonunda xəzinə yağı ilə doymuş olmalıdır. Quruluşu daha az nəzərəçarpan etmək üçün, qara rəngli bir rəng qatına tətbiq edilə bilər.\nBir arı tələini hazırlamaq son deyil. Təhlükəsiz tutulmalı və daimi bir quyruğa köçürülməlidir. Bunu etmək üçün bir neçə ipucu yadda saxla:\nkəşfiyyat arıları artıq iki və ya üç həftəyə bir yaşayış sahəsi axtararkən, konstruksiyaların erkən yerləşdirilməsi;\nmütəmadi olaraq tələləri izləmək lazımdır. Bir arı çörəyini (ən az 15) görürsənsə, o zaman ailənin arı və ya yabanı arılarındakı bir ailənin gedişi hazırlanır;\nbir ağaca tırmandığınız və kovanı dinləyə bilərsiniz;\nAilənin artıq tələyə salındığına əmin olduğunuzda onu bağlamanız lazımdır;\nbütün arılar evdə olduqda gün batımında edilməlidir;\narıları asılıya çatdırmaq;\nzəruri hallarda, tələyi geri qaytarmaq, çarpmanın silinməsini və daxili divarın ön divarını unutmaq deyil.\nArı ailəsinin nəqliyyatda çox isti olmasını maneə törətmək üçün, dam örtüyü açmaq və qapalı bağa ilə tələlərin bir parça ilə qazmaq lazımdır. Sonra yavaş-yavaş onu arı üçün çatdırmaq və bir sərin yerdə gecə tərk. Letok açın. Arıların əvvəlcədən hazırladığı kovana keçmək üçün tutuldu, səhər erkən lazımdır.\nHazır arı tələsi\nÇox vaxt arıçılar müxtəlif növ tutqunlara müraciət edirlər ki, bu ocaqları tutmaq üçün deyil, zərərli zərərvericiləri məhv etmək üçün lazımdır. Söhbət arıçılar - arıçılara və arıçılara bir çox narahatlıq gətirən kirli itlər haqqında. Bu həşəratlar soyuq havalarda hətta aktivdir, arı evlərini bal oğurlamaq üçün tez-tez nüfuz edir.\nArıçı bu vəziyyəti izləmək məcburiyyətindədir, əksinə nəticələr bir çox kovan üçün uçacaq. Arı tələsi bir şüşədən hazırlanır. Belə tələlərin ölçüləri kiçikdir, lakin bu da lazımi işdir.\nOnun istehsalı üçün xüsusi təsvir və materiallara ehtiyac yoxdur. Mükəmməl olmalıdır:\nskotch və ya tel;\nBir tələ qurmaq asandır. Şüşə üstünü kəsib boyun aşağıya qoyun. Yeməyin içərisində yerləşdirilir və cihaz uyğun yerə yerləşdirilir. Tutma prinsipi aşağıdakı kimi olur: arı, bir huni vasitəsilə tələyə girir, lakin bir çıxış yolu tapa bilmir, mütəmadi olaraq dəyişdirilmiş konus.\nKompost, bal, şəkər şərbətini yem olaraq istifadə etmək tövsiyə edilmir - bu məhsul arıları cəlb edə bilər. Ən yaxşı yem - pivəni tələyə salın. Vesplər zövqlə axır, amma arılar reaksiya vermir.\nUçan həşəratlı arılar üçün tələ\nÖz əlinizlə də dronlara bir tələ qura bilərsiniz. Cihaz teldən hazırlanır. İki bölmədən ibarətdir ki, aralarında bir gözəl örgüsün iki ucu olan bir maneə quraşdırılır. Ön tərəfdə bölücü grid qurun. Dronlar qəfəsdən keçə bilməyəcək və üst gridə düşməyəcək, oradan çıxa bilməyəcək. Bu tələ.\nOrada bir litrə qədər toplaya bilərlər. Tezliklə hamısı ölmək və atılmaq lazımdır. Sürüşmə davam edildikdə, tələ qurulur. Böyrək tutulduqda, quruluşu asmaq və arıları toplamaq qədər gözləyin. Yalnız sonra onlar uya köçürülə bilər.\nBir çəyirdəbədə təxminən 200 dron yaşayır. On gündən sonra yetkinlik yaşına çatır. Mükəmməl vizyon, gözəl uçmaq, güclü və eyni zamanda sərbəst feromonlarda asanlıqla uterusda tapılır. İşçi arılarının yaxşıca süründürülməsi. Uçan zaman, kişi bir bas səs edir.\nBir arı kolonisini tutmaq bir arıçılıq işində ən lazımlı təcrübədir. Vəhşi şəraitdə yaşayan balalar tez-tez uyğun sığınacaq və ya yem çatışmazlığı olmamasından ölür. Buna görə arılar arıçılardan özləri daha çox tələlərə ehtiyac duyurlar.\nCopyright 2020 \_ Bitkilər haqqında onlayn jurnal \_ Öz əlinizlə arıların tələsinə necə çıxın


01-07-2010 / 07:34\nBazara çıxarıldığı gündən reklam və satış rekordları qıran “iPhone 4” telefonunun maya dəyərlərı açıqlanıb. AA müxbirinin “iSuppli” hesabatına əsasən əldə etdiyi məlumatlara görə, yeni telefonun istehsalı 187 dollar 51 sentə başa gəlib.\nYeni “iPhone”nun 16 GB-lıq modelinin maya dəyəri 187 dollar 51 sent olmasına baxmayaraq, bu məhsul xarici ölkə bazarlarında təqribən 1000 dollara satılır.\nHesabata görə, “iPhone 4”ün ən bahalı hissəsi 960x630 piksel ölçülərində 28,50 dollarlıq ekranıdır ki, bu da telefonun istehsal qiymətinin 15 faizinə bərabərdir. Cihazın ikinci bahalı hissəsi 27 dollara başa gələn 16 GB-lıq yaddaş kartıdır. Telefonun RAM-ı, yəni əməliyyat yaddaşı 13,80 dollara başa gəlib.\n“Apple” şirkətinin ilk dəfə istehsal etdiyi “iPhone”nun maya dəyəri 217, 2008-ci ildə istehsal etdiyi 3G modelinin maya dəyəri 166 dollardır. Ötən il isitehsal olunan 3GS modeli isə cəmisi 171 dollara başa gəlib.\n“Apple” məhsullarının Azərbaycanda satışı ilə məşğul olan “Alma Store” mağazalarında isə “iPhone 3GS” telefonlarının qiyməti 16GB-lıq yaddaş üçün 949 manata, 32 GB-lıq yaddaşla isə 1099 manatadır. Yeni istehsal olunan “iPhone 4” modeli isə Bakıya sentyabr-oktyabr aylarında gətiriləcək. “Alma Store” mağazalar şəbəkəsindən verilən məlumata görə, yeni cihazın da qiymətinin 949-1099 manata olacağı gözlənilir.\niPhone 6s 1 dollara satılır\nYeni iPhone modeli çəhrayı rəngdə olacaq\niPhone 7-nin qiyməti açıqlanıb


Moskvada Heydər Əliyevin doğum günü qeyd olunub\n11 May 2007 13:09 (UTC+04:00)\nRusiya, Moskva /müx. Trend R.Ağayev/ Moskva Dövlət Beynəlxalq Münasibətlər İnstitutunda (MDBMİ) Azərbaycanın ümummilli lideri Heydər Əliyevin doğum günü qeyd olunub. Heydər Əliyevin anadan olmasının 84 illiyinə həsr olunmuş tədbir Heydər Əliyev Fondu, Azərbaycanın Rusiyadakı səfirliyi və Azərbaycan Gənclərinin Koordinasiya Şurası tərəfindən təşkil edilib.\nMDBMİ-nin birinci prorektoru İqor Tyulin xüsusi olaraq qeyd edib ki, Heydər Əliyevin doğum gününün MDBMİ-də qeyd olunması təsadüfi deyil. Onun sözlərinə görə, bu, simvolik məna daşıyır. Çünki məhz Heydər Əliyevin SSRİ Nazirlər Kabineti sədrinin müavini vəzifəsində işlədiyi dövrdə göstərdiyi diqqət və daimi qayğı sayəsində bu gün MDBMİ ali təhsil ocağı kimi fəaliyyət göstərir. Tyulin qeyd edib ki, MDBMİ Heydər Əliyevin sağlığında ona institutun fəxri doktoru adını verməsi faktı ilə qürur duyur.\n"Biz həmçinin fəxr edirik ki, Azərbaycan prezidenti İlham Əliyev burada oxuyub və dərs deyib. İndi isə onun qızı, Heydər Əliyevin nəvəsi Leyla Əliyeva xüsusi magistr proqramı əsasında MDBMİ-də təhsil alır. Onu da deməliyəm ki, bu gün həmçinin 50-dək azərbaycanlı tələbə burada təhsil alır. Onlar üçün MDBMİ artıq doğma ev olub" - deyə Tyulin bildirib.\nSonra Heydər Əliyevin həyat və fəaliyyətini əks etdirən foto və video-xronika nümayiş etdirilib.\nHeydər Əliyev Fondunun Rusiyadakı nümayəndəliyinin rəhbəri Leyla Əliyeva ümummilli liderin həyat və fəaliyyəti barədə danışıb, bioqrafiyasının ağır və şərəfli anlarından bəhs edib. Leyla Əliyeva xüsusi olaraq qeyd edib ki, tale Heydər Əliyevin üzərinə ümummilli miqyaslı xüsusi missiya qoymuşdu. Onun sözlərinə görə, Heydər Əliyevin istefasından sonra erməni separatçıları Dağlıq Qarabağla bağlı məsələ qaldırıblar. Leyla Əliyeva qeyd edib ki, 1990-cı ilin 20 yanvar hadisələrində Heydər Əliyev Azərbaycanda ola bilməsə də, buna qəti etirazını bildirib və həmişə Azərbaycan xalqı ilə birlikdə olub.\n"Heydər Əliyev ağır günlərdə Azərbaycana döndü və əsas missiyanı - ölkə müstəqilliyinin bərpası və möhkəmləndirilməsini həyata keçirməyə başladı. Ölkə üçün Heydər Əliyev əsas işi gördü. O, qan tökülməsinin qarşısını aldı, Konstitusiya yaratdı və neft strategiyasının əsasını qoydu. Bununla da Heydər Əliyev möhkəm, inkişaf etmiş ölkənin-demokratik Azərbaycanın əsasını müəyyənləşdirdi" - deyə Leyla Əliyeva qeyd edib.\nLeyla Əliyeva həmçinin Heydər Əliyev Fondunun fəaliyyəti barədə geniş məlumat verib. Qeyd edib ki, yaranmasından üç il keçən müddət ərzində fondun fəaliyyəti əhalinin geniş təbəqələri arasında dəstək tapıb. "Moskvada təsis edilən Heydər Əliyev Fondunun nümayəndəliyi xalqlarımız arasındakı dostluq və əməkdaşlığın möhkəmləndirilməsinə xidmət edəcək" - deyə Leyla Əliyeva vurğulayıb.\nDaha sonra Heydər Əliyev Fondunun fəaliyyəti haqqında sənədli film nümayiş etdirilib.\nBeynəlxalq Aviasiya Komitəsinin sədri Tatyana Anodina, "Qeydar Aliyev - ziqzaqi sudbı" adlı kitabın müəllifi, yazıçı Nikolay Zinkoviç, Rusiyanın YUNESKO işləri üzrə komissiyasının sədri, senator Aleksandr Dzasoxov və digərləri Heydər Əliyevlə bağlı xoş xatirələrini bölüşüblər. Dzasoxov qeyd edib ki, Heydər Əliyev şəxsiyyətinin miqyası yalnız Mustafa Kamal Atatürk və Şarl de Qolla müqayisə oluna bilər. İosif Kobzon isə əlavə edib: "Heydər Əliyevi heç kimlə müqayisə etmək olmaz - Heydər Əliyev təkdir".\nDövlət Dumasının mədəniyyət komitəsinin sədri, SSRİ xalq artisti Kobzon təkrarən qeyd edib ki, Tanrı Heydər Əliyev kimi dahi şəxsiyyəti Azərbaycan xalqına bəxş etdiyi üçün o, paxılıq hissi keçirir. Onun sözlərinə görə, Heydər Əliyevin mədəniyyətə müqayisə olunmaz diqqəti, mədəniyyət tarixinə bələd olması, habelə bu sahədə çalışanlara daimi qayğı göstərməsi bir çox dövlət liderləri üçün yaxşı nümunə olmalıdır.\nAzərbaycanın Rusiyadakı fövqəladə və səlahiyyətli səfiri Polad Bülbüloğlu isə öz çıxışında qeyd edib ki, Heydər Əliyevlə hələ 1962-ci ildə tanış olub və keçən müddət ərzində məhz Heydər Əliyev kimi şəxsin ölkə rəhbərliyində yer alması hesabına mədəniyyət ağır senzuralı vaxtlarda inkişaf edib: "Çünki bu sahə həmişə Heydər Əliyevin diqqət və qayığısı altında olub".\nSəfirin sözlərinə görə, məhz Heydər Əliyevin respublikaya rəhbərlik etdiyi dövrdə Qara Qarayev, Fikrət Əmirov, Niyazi, Rəşid Behbudov, Müslim Maqomayev, Zeynəb Xanlarova kimi adlar üzə çıxıb və sonra onlar Azərbaycanı dünyada tanıtdırıblar. Diplomat qeyd edib ki, Heydər Əliyev bugünkü Azərbaycanın, eyni zamanda müstəqil Azərbaycanla müstəqil Rusiya arasındakı əlaqələrin memarı olub. "Bu gün öz kursuna sadiq qalan Azərbaycan Rusiyanın strateji tərəfdaşına çevrilib. Azərbaycan Rusiya ilə birlikdə beynəlxalq arenada öz haqqını müdafiə edir" - deyə o vurğulayıb.\nXatirə gecəsində Azərbaycanın əməkdar mədəniyyət xadimi Murad Adıgözəlzadə və beynəlxalq müsabiqələrin diplomantı Elçin Əzizov çıxış ediblər. Kobzon da bir neçə mahnı ifa edib.\nHəmçinin MDBMİ-nin foyesində Heydər Əliyevin həyat və fəaliyyətini əks etdirən foto-sərgi təşkil edilib. Gələnlərə "Heydər Əliyev" silsiləsindən Q.Mirələmov və V.Andrianovun kitabları paylanılıb.\nXatirə gecəsində Rusiya və Azərbaycan ictimaiyyətinin nümayəndələri iştirak edib.\nCəmiyyət 21 Sentyabr 20:46\nCəmiyyət 21 Sentyabr 19:02\nCəmiyyət 21 Sentyabr 18:24\nCəmiyyət 21 Sentyabr 18:18\nCəmiyyət 21 Sentyabr 18:09\nSumqayıtda intihar etmək istəyən şəxs xilas edilib\nFilippində torpaq sürüşməsi nəticəsində 29 nəfər ölüb


Ziya Bünyadovun haqsızlığa ETİRAZI - Azinforum.az İnformasiya Portalı\nAna səhifə / Siyasət / Ziya Bünyadovun haqsızlığa ETİRAZI\n(Akademik, Sovet İttifaqı Qəhrəmanı Ziya Bünyadovun anım günündə onun barəsində 1997-ci ilin martında yazdığım “Gözümüzün önündəki qəhrəman” adlı məqalədən bir hissəni paylaşır və xatirəsi önündə bir daha baş əyirəm)\nZiya müəllim orta cərgədə, axırıncı sırada otururdu. Mən, Mübariz Qurbanlı və mərhum xalq artisti Mikayıl Mirzə dayanıb söhbət edirdik. Bizə çatanda ayaq saxladı. Salamımızı alandan sonra ara-sıra zarafatlaşdığı Mikayıl Mirzəyə üzünü tutub „Alə, Mikayıl, nə olub, neçə vaxtdır səhnəyə (Ziya müəllim burada ayrı söz, daha doğrusu ad işlədirdi və ara-sıra təkrarlanan zarafatın da dadı-duzu elə o adda idi) çıxmırsan?” – dedi. Və Mikayılın cavabını gözləmədən ən arxa sıradakı yerinə tərəf addımladı.\nSıra qonşusu mərhum Yusif Səmədoğlunun salamlaşmaq üçün yaxınlaşması söhbəti davam etdirməyə imkan vermədi. Ziya müəllim onu görüb gülümsədi, qısa hal-əhvaldan sonra hansısa şikayətinin müqabilində konkret cavab vermək əvəzinə asta səslə „Himar olduq… Himar olduq… Gördük himar olduq…”- sözlərini zümzümə etməyə başladı.. Sonra üzünü ikimizə də tutub „Başa düşdünüz də…”-deyə soruşdu.\nHəyatının son günündə də nədənsə məşhur tipləri – ”himarlar” yadına düşmüşdü… Amma onların əlində ölümə can verəcəyi ağlına gəlməmişdi.\nHəmin gün ağsaqqal dostumuz Fəttah Heydərovun doğum günü idi. Komissiya üzvlərini iclasdan sonra – axşam saat 7-də restorana dəvət etmişdi.\nTəbii ki, dərhal restoranı tərk etdik. Başqalarını bilmirəm, amma mən həmin anda dəhşətli xəbəri məhz belə bir yerdə, belə şəraitdə eşitdiyim üçün özümdə bir günahkarlıq kompleksi hiss etdim. Hər dəfə həmin gecəni xatırlayanda o hiss də geri qayıdır. Həmin gün Məclisin iclasında son dəfə gördüyümüz Ziya müəllim alçaq bir sui-qəsdə məruz qalanda biz-onun həmkarları Bakının çal – çağırlı restoranlarından birində heç nə olmamış kimi deyib-gülür, əylənirmişik…\nAmma evimizdə otursaydıq, yaxud küçədə gəzsəydik nə dəyişəcəkdi? Olan olmuşdu. Düşmən öz işini görmüşdü…\nHəmin gecə evə qayıdandan sonra dəhşətli xəbərin təəssüratı altında “O işıq sönməyəcək!” adlı yazı yazdım. “Xalq qəzeti”ndə dərc edildi. Sonralar Ziya Bünyadovun xatirəsinə həsr olunmuş kitaba da salındı…\nÖncəki “Jalə Bayramova barəsində cinayət işinin başlanması xəbəri əsassızdır” – DİN\nNövbəti Hakan Şükür: “Gülənin tədbirlərinə Ərdoğanın təyyarəsi ilə gedirdik”+VİDEO


Orduxançıların gerçək siması ortaya çıxır-ÖLÜMLƏ HƏDƏLƏDİLƏR » Veteninfo.az Azərbaycanda özəl xəbərlər, araşdırmalar, təhlillər və müsahibələrin tək ünvanı\nƏsas səhifə Orduxançıların gerçək siması ortaya çıxır-ÖLÜMLƏ HƏDƏLƏDİLƏR\nTarix: 02.04.2018 18:12 Oxunma sayı: 1177 Bölmə: SİYASƏT,\n"Dostlar, Federasiyanın fəalı üzvü, öz şəxsi vəsaiti ilə tədbirdə iştirak edən Elnur Həşimov Almaniyada mühacirətdə olan, Orduxanın dəstəsinin fəal üzvü Elxan Nəbiyev tərəfindən hədələnib".Vətəninfo.az xəbər verir ki,bu açıqlamanı millət vəkili Adil Əliyev özünün sosial şəbəkədəki səhifəsində yayımlayıb.\n"Elxan Nəbiyev Elnur Həşimovun feysbuk hesabına hədələyici ismarışlar yazıb. Elxan Nəbiyevin Elnur Həşimova yazdığı mesajı təqdim edirəm: "Bəxtin gətirdi ki, Kölndə olmamışam. Sənin alnını nişan alardım...”.\nDaha bir faktı isə mənə AKF-nin vitse-prezidenti Güloğlan Cabbarov tədbirdə iştirak edən bəzi soydaşlarımızın Orduxançılar tərəfindən hədələndiyini bildirdi.\nOrduxançılar tədbirdə iştirak edən soydaşlarımızı onların statuslarının ləğv etdirəcəkləri ilə hədələyirlər. Ora yüzlərlə soydaşlarımız gəlmişdi. Özləri tədbirdən məmnun qaldılar. Getdikcə, Orduxançıların gerçək siması ortaya çıxır. Əgər,demokratiya,hüquqdan danışırlarsa,ora gələn soydaşlarımıza hörmətlə yanaşmalıdırlar. Orduxan və onun dəstəsi hamını hədə-qorxu,terror dili ilə nəzarətdə saxlamağa çalışırlar.\nNəticə çıxartmağı Sizlərin öhdəsinə buraxıram.


“Rusiya bayrağını döş cibində gizlədib, Türkiyə bayrağı ilə şəkil çəkdirirlər” — SENSASİON AÇIQLAMA\nGÜNDƏM 11 iyn 2022, 15:22\n"Azərbaycan Ordusu modernləşməyə getməsi üçün Rusiya meylli “5-ci kolon” ünsürlərindən təmizlənməlidir".\nBunu Demokrat.az-a açıqlamasında "M5 Müdafiə və Strategiya" jurnalının Qafqaz və Orta Asiya üzrə nümayəndəsi Alp Arslan İmamqulu deyib.\n"Azərbaycan Ordusu tam olaraq modernləşdirilməyə gedə bilmək üçün ən başda fərqində olaraq və ya olmayaraq Rusiya meylli “5-ci kolon” ünsürlərdən təmizlənməlidir. Əks halda, onları aşkar etmək və təmizləmək çətin olacaq. Çünki bir çoxları sistemdə varlıqlarını sürdürə bilmək üçün Rusiya bayraqlarını döş cibində gizlədib Türkiyə bayraqları ilə şəkil çəkdirirlər. Hansı ki, bir zamanlar bu gizli vətən xainləri Türkiyədə təhsil almış zabit və gizirlərə düşmən gözü ilə baxırdılar. Belələrinin bir çoxu qərargahlarda tabeçiliyində olanların yazdıqları raportları qavraya bilmək üçün rus dilində yazılmasını tələb edirdilər. Müdafiə Nazirliyinin baş qərargahında xidmət etdiyim illərdə təlimatların yuxarı rəislərin oxuya bilmələri üçün rus dilinə tərcümə olunduğuna da az şahidlik etməmişəm".\n“Baş qərargahda zabit olaraq fəaliyyət göstərə bilmək üçün isə rus dili ən önəmli meyarlardan biri idi. Maraqlı məqamlardan biri isə öz doğma dilimizdə təlimatların hazırlanması zamanı ana dilimizi qramatik olaraq bilən çox az zabitin olması idi. Buna normal olaraq baxılırdı. Çünki otuz il Azərbaycan Ordusunun Baş Qərargah Rəisi olmuş bir şəxs dövlət dilimizdə danışmır, bütün raportları rus dilində qəbul edir, əmrləri rus dilində yazır, iclaslarda söyüş dolu tapşırıqlarını rus dilində verir və dilimizə olan nifrətini aşkar büruzə verirdi. Təbii ki, belə rəhbərləri olan qurumun özəyindən qopmuş bir çox yüksək rütbəlisi də "faydalı" olabilmək üçün rəislərinin dəsti xətti ilə gedənlər olmalı idi. Bəhs olunan rəis artıq iki ildir ki, Azərbaycan Ordusunu tərk edib. Amma onun tör töküntüləri hələ də Azərbaycan hərbi qulluqçularının canından zəli kimi qopmaq bilmirlər”.\n“Sən demə onlar artıq türkçüdürlər. Məsələ Türkiyə vəya Rusiya sevdalısı olmaq deyil. Məqsəd ordumuzun çirkaba bulaşmışlardan və sözün həqiqi mənasında dövlətinə sədaqəti olmayanlardan təmizlənməsi olmalıdır. Azərbaycan Ordusu dövlətimizin onurğa sütunudur. Bu səbəblə belə bir qurumda ən ali rütbəsindən və kimliyindən asılı olmayaraq şəxsi mənfəətlərini güdən “5-ci kolon” ünsürlər dərdəst edilib təmizlənməlidir. Bundan sonra biz sözün həqiqi mənasında tam modern ordu qurmağa müvəffəq olabilərik”,- Alp Arslan İmamqulu fikirlərini yekunlaşdırıb.


Sabunçu və Xətai rayonlarında növbəti səyyar qəbullar təşkil olunacaq - AZƏRTAC – Azərbaycan Dövlət İnformasiya Agentliyi\nBakı Şəhəri üzrə Təhsil İdarəsi (BŞTİ) tərəfindən noyabrın 14- də Sabunçu və Xətai rayonlarında növbəti səyyar qəbullar keçiriləcək.\nBŞTİ-dən AZƏRTAC-a bildiriblər ki, Sabunçu rayonu üzrə 187 nömrəli məktəbdə keçiriləcək səyyar qəbula Maştağa, Bilgəh, Nardaran, Pirşağı qəsəbələrindəki məktəblərin və 31 nömrəli Uşaq Yaradıcılıq Mərkəzinin müəllimləri və valideynlər müraciət edə bilərlər.\nXətai rayonu üzrə 191 nömrəli məktəbdə keçiriləcək səyyar qəbula isə bu rayondakı məktəblərin, 15 nömrəli Uşaq Gənclər İdman Məktəbinin, Uşaq Yaradıcılıq mərkəzlərinin müəllimləri və valideynlər müraciət edə bilərlər.\nSəyyar qəbullar saat 10.00 –da başlayacaq və vətəndaşların müraciəti bitənədək davam edəcək. Vətəndaşların qəbulunu həyata keçirəcək təşkilat komitəsinin üzvləri BŞTİ-nin rəhbərliyi və struktur bölmələrinin üzvlərindən ibarətdir.\nAZERTAG.AZ :Sabunçu və Xətai rayonlarında növbəti səyyar qəbullar təşkil olunacaq\n[04:45] ELM VƏ TƏHSİL\n28.03.2020 [18:49] REGİONLAR\nFüzuli rayonunda koronavirus pandemiyası ilə bağlı maarifləndirmə tədbirləri genişləndirilib\n28.03.2020 [18:43] DÜNYA\nEstoniyada koronavirusa yoluxanların sayı 645 nəfərə çatıb


Kamran Bayramov: Azərbaycanın qazandığı qələbələri, əldə etdiyi nailiyyətləri heç kim şübhə altına qoya bilməz\nAna səhifə / Xəbər lenti / Kamran Bayramov: Azərbaycanın qazandığı qələbələri, əldə etdiyi nailiyyətləri heç kim şübhə altına qoya bilməz\n“Bu gün Azərbaycan, sözün əsl mənasında, tam müstəqil siyasət yürüdən, dünya birliyində söz sahibi kimi tanınan, etibarlı tərəfdaş kimi sayılan ölkədir. Bu gün müstəqil Azərbaycan dövlətinin öz siyasi dəst-xətti, inkişaf modeli vardır. Ölkəmizin müzəffər Ali Baş Komandanı, Prezident İham Əliyevin rəhbərliyi, şanlı Ordumuzun gücü ilə uzun illər erməni terrorçularının işğalı altında olan torpaqlarımız azad olundu, Azərbaycanın ərazi bütövlüyü bərpa edildi. Qısa zaman kəsiyində azad olunmuş torpaqların bərpası, onlara nəfəs verilməsi, əvvəlki görkəminin qaytarılması, soydaşlarımızın öz doğma yerlərinə qayıdışı üçün cənab Prezidentin rəhbərliyi və birbaşa nəzarəti ilə böyük və əsaslı bərpa və quruculuq işlərinə başlanıldı, iri infrastruktur layihələrinin reallaşdırılması, ərazilərdə dövlət idarəetməsinin bərqərar olunması və gücləndirilməsi istiqamətində təsirli tədbirlər görüldü”. Bu fikirləri yap.org.az saytına Milli Məclisin deputatı Kamran Bayramov deyib.\nDeputat bildirib ki, bütün bu işlər, təbii ki, heç birimizi sevindirməyə bilməz. Xalqımız bütün bu işlərə yüksək qiymət verərək, ölkəmizin başçısını dəstəkləyir, Azərbaycanda fəaliyyət göstərən, demək olar ki, bütün siyasi qüvvələr həmrəylik nümayiş etdirməklə, həm Vətən müharibəsi dövründə, həm də hal-hazırda cənab Prezidentin siyasətinə və fəaliyyətinə öz dəstəyini əsirgəmir.\n“Lakin, qeyd edilməlidir ki, özünü müxalifət kimi təqdim etməyə çalışan, hökumətin hər bir işində nöqsan tapmağa uğursuz cəhd edən qüvvələr və ünsürlər qələbələrimizi və nailiyyətlərimizi hələ də həzm edə bilmir və onlara kölgə salmağa, ölkədə hökm sürən ictimai-siyasi sabitliyi pozmağa çalışır. Onlardan biri də, heç bir dəstəyə, bazaya və üzvlərə malik olmayan “partiyanın” sədri, “divan tənqidçisi” Əli Əliyevdir. Bu ünsürün etdiyi, şər və böhtanla dolu çıxış və bəyanatlarının məqsədi ölkəmizdə yaranmış sağlam mühiti qarışdırmaqdan, təxribatlar törətməkdən, narazılıq görüntüsünü yaratmaqdan başqa bir şey deyil. Ə.Əliyev bilsin ki, onun bu cür anti-milli fəaliyyəti yüksək inkişaf və intibah dövrünü, tarixinin qızıl səhifələrini yaşayan ölkəmizdə heç bir nəticə verməyəcək, çünki Azərbaycanın qazandığı qələbələri, əldə etdiyi nailiyyətləri heç kim şübhə altına qoya bilməz”,-deyə millət vəkili vurğulayıb.


ABŞ müdafiə naziri Rusiya ilə hərbi əməkdaşlığı istisna etdi, NATO üzvlərinə isə xəbərdarlıq etdi, əks halda...\n17 Fev. 2017 01:30\n“Amerikanın alyansa öz öhdəliklərini dəyişməsini istəmirsinizsə...”\nABŞ-ın müdafiə naziri Ceyms Mattis Amerika ilə Rusiya arasında hərbi əməkdaşlığı istisna edib. Baki-xeber.com xəbər verir ki, o deyib ki, indi bunun vaxtı deyil.\n"Biz indiki durumda hərbi əməkdaşlıq mövqeyində deyilik. Lakin bizim siyasi liderlər ortaq zəmin əldə etməyə çalışacaq" - deyə Mattis NATO-nun Brüsseldəki baş qərargahında təşkil edilən mərbuat konfransında bildirib.\nABŞ-ın müdafiə naziri deyib ki, hərbi əməkdalıqdan əvvəl Rusiya beynəlxalq qanunlara əməl etdiyini sübuta yetirməlidir.\nMattisin dedikləri Rusiyanın müdafiə naziri Sergey Şoyqunun Moskvanın Pentaqonla hərbi əməkdaşlığı bərpa etməyə hazır olduğunu söyləməsindən sonraya təsadüf edir.\nABŞ Moskva ilə hərbi əməkdaşlığa Rusiyanın Ukraynanın Krım yarımadasını ilhaq etməsindən sonra dayandırıb.\nABŞ müdafiə naziri Şimali Atlantik Müqavilə Təşkilatı (NATO) ölkələrinə də müraciət edərək onları müdafiə xərclərini artırmağa çağırıb. Əks təqdirdə o, Vaşinqtonun alyans öhdəliklərinə münasibətinin dəyişə biləcəyi haqda xəbərdarlıq edib.\n“Mən sizin qarşınızda ABŞ-dakı siyasi reallığa aydınlıq gətirməyi və mənim həmvətənlərimin ədalətli tələbini konkret şərtlərlə səsləndirməyi özümə borc bilirəm,” - Mattis NATO müdafiə nazirlərinin Brüsseldə keçirilən yığıncağında bəyan edib.\n“Amerika öz məsuliyyətinin yükünü çəkəcək, ancaq siz Amerikanın alyansa öz öhdəliklərini dəyişməsini istəmirsinizsə, onda sizin paytaxtlarınız ümumi müdafiəmizə sədaqətini nümayiş etdirməlidir” – deyə o bildirib.\nBağlı qapılar arxasında keçirilən toplantıda səsləndirilən fikirlər Vaşinqtonun NATO ölkələrinin əksər qisminin sazişin şərtlərinə uyğun olaraq ümumdaxili məshullarının minimum iki faizini müdafiə ehtiyaclarına xərcləməməsi ilə bağlı artan narazılığını əks etdirir. Prezident Tramp prezident seçkiləri kampaniyasında dəfələrlə alyansın “arxaikləşdiyini” və 28 üzvünün öz xərclərini ödəmədiyi barədə gileylənirdi.\nMattisin sözlərinə görə həmin narazılıq indi “hökumət reallığına” çevrilib. “Qərb dəyərlərinin müdafiəsi üçün amerikalı vergi ödəyənlərdən xərclərin disproporsional payını öz üzərlərinə götürməyi gözləmək olmaz. Amerikalılar sizin uşaqlarınızın təhlükəsizliyinin qeydinə sizdən çox qala bilməzlər,” - Mattis bəyan edib.\n“Hərbi hazırlığa laqeydlik özümüzə, alyansa və bizə miras qalmış azadlıqlara hörmət bəsləmədiyimizi nümayiş etdirir – hansı bunlar hazırda təhlükə ilə üzləşir” – deyə o bildirib.\nHazırda 28 NATO üzvləri arasında yalnız beş ölkə - ABŞ, Böyük Britaniya, Yunanıstan, Polşa və Estoniya ÜDM-lərindən minimum 2 faizi müdafiə xərclərinə sərf edir.